Õpilasuurimuse tegemine õpetab eristama valet tõest : Õpetajate Leht\nÕpilasuurimuse tegemine õpetab eristama valet tõest\n17. märts 2018 Ott Maidre Tartu Tamme gümnaasiumi õpetaja - Kommenteeri artiklit\nOtt Maidre. Foto: Viivi Järve\nKui ma kolm aastat tagasi Tartu Tamme gümnaasiumis õpilastööde koordinaatorina tööd alustasin, polnud mul aimugi, kui olulisi oskusi infoühiskonnas hakkama saamiseks annab uurimistöö koostamine. Eriti olukorras, mil levivad väärarusaamad Maa lapikusest, vaktsineerimisvastased panevad ohtu meie ühiskonna kõige nõrgemad liikmed (väikelapsed, autoimmuunhaigustega inimesed), kuni selleni välja, et tihti pole meedia jaoks üldse oluline, et esitatud faktid on pooltõed või tahtlikud valed, et saada klikke või meelitada inimesi valele teele. Vaadates maailma pidevat muutumist, süveneb arusaam, et uurimistööde varjus õpetame üht kõige olulisemat oskust maailmas – kuidas eristada valet tõest ning tõde valest.\nMeil on küll infovabadus, aga nagu iga vabadusega, jagub alati neid, kes seda ära kasutada püüavad. Uurimistööde kirjutamine gümnaasiumis on hea võimalus õpetada õpilastele oskusi, mida nad kannavad kaasas terve elu. Kuna peame neid oskusi igapäevaseks, ei pööra me neile tihti tähelepanu. Alates allikakriitilisusest, milles õpilased peavad hoolikalt läbi mõtlema, mida tasub võtta tõe pähe või mis on autori enda arvamus, kuni eneseväljendusoskuseni, mis eeldab noortelt nii kirjalikku kui ka suulist – õpilastöö kirjutamisel ja ka kaitsmisel – oskust esitada mõtteid nii, et kuulajad ja lugejad saaksid aru, mida ta öelda tahab.\nÕpetajad saavad juhendamisel oma erialahuvisid rakendada: näiteks meie koolis uurivad õpilased geenmutatsioone või seda, kuidas bioplastik laguneb mullas ning mis jälgi see endast maha jätab, aga ehitavad ka kitarre. Mis mulle kui loodusteaduste õpetajale kõige rohkem sümpatiseerib: õpilased rakendavad uurimistööde kirjutamisel teaduslikku meetodit, mida saab rakendada hilisemas elus igapäevasituatsioonides, kus kogutakse taustainformatsiooni, tehakse katse, vaadatakse tulemusi ning järeldatakse nende põhjal.\nÕpilasuurimuse tegemine ja juhendamine nõuab aega ja pingutust nii õpilaselt kui ka õpetajalt. Õpilastöö on eksami üks osa, aga kuna tihti on tegemist mitteformaalsete õpingutega, kus ei fikseerita selleks kulunud tunde, väärtustatakse paljudes koolides küll töö tegemist, aga ei arvestata, et uurimistöö on ajamahukas võimalus haridust anda. Selle tulemusena pole õpetajale antud juba ülekoormatud tunniplaani juures piisavalt aega ning paljudes koolides ei tasustata õpilastööde juhendamist üldse. See on kurb. Samas on märgata, et paljude koolide juhtkonnad on ka aru saanud: õpilastööde juhendamine on suur koormus, ent õpilastööd on hariduse hädavajalik osa. Seetõttu on püütud leida juhendajatele võimaluste piires nii aega kui ka tasu.\nNagu mainitud, on õpilastööde kirjutamine pigem mitteformaalne haridus, mis nõuab ebatraditsioonilist lähenemist nii juhendamisel kui ka õpilastööde süsteemi väljatöötamisel koolis. Selle aluseks peaks koolis olema ühtne juhend – kõigi õpilastööde tegemise alusdokument. Vaja on ka ülekoolilist ajagraafikut, et kõigile oleks selge, mis ja millal peab valmis olema. Ja mis kõige tähtsam: igal õpilasel peab olema juhendaja, kellel on aega temaga tegelda ja teda toetada, sest ebatraditsioonilise koolitöö puhul vajavad õpilased tavalisest rohkem abi. Ei tohi unustada, et noored kirjutavad sedalaadi teksti esmakordselt.\nÜhesõnaga, uurimistööde kirjutamisel õpivad õpilased oskusi, mida nad saavad tulevikus igapäevaelus rakendada, samas on nii meil kui ka õpilastel pikk tee minna, et saaksime paremini hakkama ning, mis kõige tähtsam – andkem nii õpilasele kui ka õpetajale aega süveneda, sest oskused ei teki üleöö.\nOtt Maidrele jäid õpilaste teadustööde riikliku võistluse esimese vooru tööde hulgast silma mitmed põnevad pealkirjad:\nErna-Marie Ehasalu, Vastseliina gümnaasium\nErinevate lahuste mõju tõlvlehikule, alpikannile ja säntpooliale\nEthel Enniko, Hugo Treffneri gümnaasium\nMeetodi leidmine arseeni tuvastamiseks topistes\nMargaret Hook, Tallinna reaalkool\nNaftaga reostunud pinnase mikrobioloogiline analüüs Eesti rannikualade näitel\nPilleriin Jukk, Hugo Treffneri gümnaasium\nVerevi järve soojus ja keemiline kihistus, selle muutused aastakümnete jooksul ning tulevikuprognoos\nMeeri Jürgenson, Hugo Treffneri gümnaasium\nHugo Treffneri gümnaasiumi õpilaste teadlikkus globaalprobleemidest\nRasmus Rohtla, Tartu Tamme gümnaasium\nPolümeeride lagunemine mullas polülaktiidi näitel\nJaak-Markus Maamets, Tartu Tamme gümnaasium\nTartut puudutanud sõjalised konfliktid 11.–20. sajandil\nMerili Tammiste, Pärnu Sütevaka humanitaargümnaasium\nNoorte osalemine ESTCube-1 projektis\nMihkel Suija, Tartu Jaan Poska gümnaasium\nHariliku korpsamblikuga (Xanthoria parietina (L.) Th. Fr.) assotsieeruvate fotobiontide mitmekesisus Eestis rDNA ITS järjestuste põhjal


Hotellid Treherne - Tasuta tühistamise võimalus | Hotels.com\nLinna Treherne hotellid\nTreherne – populaarsemad vaatamisväärsused\nTreherne Delahunt Golf and Country ClubGolfisõpru ootab Treherne Delahunt Golf and Country Club, golfiväljak asukohaga vaid 2,6 km kesklinnast.\nTreherne'i muuseumTreherne pakub vaatamisväärset ka muuseumisõbrale – värskete väljapanekutega ootab Treherne'i muuseum. Kultuurihuvilisele reisijale pakub Treherne teisigi huvitavaid võimalusi nagu lähiümbruses asuvad Treherne'i veekeskus ja Treherne Delahunt Golf and Country Club.\nTreherne'i veekeskusReisisõbrad, kes armastavad aega veeta vabas õhus, vaadaku kindlasti üle Treherne'i veekeskus vaid 2,2 km kaugusel kesklinnast.\nSuure tõenäosusega võib Treherne saada sinu lemmikpuhkusepaigaks. Treherne on magnet omaette. Seetõttu leidub ka ümberkaudu hulk igale maitsele vastavaid majutuskohti, kus võib veeta öö või terve puhkuse. Kui sind huvitab Treherne, saad hotelli valida ka Hotels.com kodulehel olevalt kaardilt. Meie kaardil on kogu Treherne oma hotellidega, kaarti vähendades näed valitud hotelli kaugust vaatamisväärsustest ja orientiiridest, suurendades aga saad täpsemat aimu majutuskoha lähiümbrusest. Treherne ootab! Siit leiad hotellide parimad pakkumised meie hinnagarantiiga.


Teenused – Skia Consult\nOlulisi samme planeerides tuleb mõelda mitu käiku ette ning seista oma huvide eest ka poliitilisel ja ühiskondlikul tasandil. Põhjalik ettevalmistus koos avatud ja sihikindla tegutsemisega loob eelduse vajaliku tulemuse saavutamiseks.\nAitame oma klientidel mõista poliitikakujundamist ning jõuda otsustajateni.\nSeadusandluse ja regulatsioonide mõju analüüs\nPoliitiline keskkond mõjutab inimeste igapäeva elu ning ettevõtete tegevust. Tihtipeale on aga raske lugeda ridade vahelt ning hinnata regulatsioonide laiemat mõju ja tõukeid ühiskonnale.\nAitame oma klientidel mõista seadusandlike muutustega kaasnevat.\nMainekujundus ja strateegiline kommunikatsioon\nKommunikatsioon peab olema arusaadav ning mõtestatud. Ennekõike tuleb aga sõnumid suunata õige adressaadini. Maine kujuneb suuresti selle põhjal, kas ja kuidas suudetakse end väljendada.\nAitame oma klientidel paika panna strateegilise suhtluse pika plaani ning ei lase mainet jääda juhuse hooleks.\nKestlik areng ja vastutustundlik ettevõtlus ning selle kommunikatsioon\nEttevõtted ja asutused peavad tänapäeval kohanema inimeste üha kasvavate ootustega jätkusuutliku ning vastutustundliku tegevuse osas. Teadlikkuse kasv on olnud plahvatuslik ning ei näita vaibumise märke.\nAitame oma klientidel vastutustundlikkust mõista ja mõtestada ning seda ka selgelt välja öelda.\nStrateegialoome, sh vastutustundlikkuse strateegia\nIga edukas ettevõtmine saab alguse põhjalikult paika pandud tegevuskavast. Mida suurem samm tuleb edasi astuda, seda tähtsamaks saab sealjuures strateegia. Vastutustundliku ettevõtluse põhialuseks on ettevõtte vastutustundlikkuse strateegia olemasolu.\nAitame oma klientidel koostada eri olemusega strateegiaid ning nende täitmist jälgida, teostame riskihindamisi.\nMuutuse tegemine tähendab, et millegagi tuleb hakata jälle otsast peale. Seetõttu ongi oluline, et vajalikud muutused ei saaks takistuseks tegevustele, mis peavad igapäevaselt ladusalt toimima.\nAitame oma klientidel muutuste planeerimisel hinnata riske ning luua kuulikindel tegevuskava.\nVäärinfo on 21. sajandi Trooja hobune. Selle eri vormid levivad alati ootamatult ning asjasse sekkumata võivad kahjud olla kolossaalsed.\nAitame oma klientidel töötada välja strateegia väärinfo ennetamiseks ning mõista selle olemust üldiselt.\nSkia Consult OÜ\n© 2022 Skia Consult OÜ


Galerii: kadunud noormeest otsitakse karjäärist paadi ja helikopteriga - Uudised - Virumaa Teataja\nGalerii: kadunud noormeest otsitakse karjäärist paadi ja helikopteriga\n3. november 2015, 15:32\nTäna kell 13.15 tekitas helikopter Kamariku karjääris tuuleiili ja keerutas vee kohal lehepilve. Pisut eemal ujusid luiged. Mõned minutid hiljem läks veele piirivalvekordoni paat. Selleks, et otsida 22-aastast kadunud noormeest.\n30. oktoobri õhtul lahkus 22aastane Kristjan oma elukohast Rakkes. 31. oktoobril tegi noormees viimase sissekande Facebooki kontole ja kontakteerus oma sõbraga. Hiljem leiti noormehe auto Kamariku karjääri parkimisplatsilt.\nLähedastel pole õnnestunud noormehega kontakti saada ja tema asukoht on teadmata. Politsei on 183 cm pikkuse, kõhna kehaehituse, tumedate juuste ja prillidega noormehe otsingutega aktiivselt tegelenud tema kadumise hetkest. Teadaolevalt on noormees suitsiidsete mõtetega.\nKuna noormehe mobiiltelefon on välja lülitatud, pole õnnestunud positsioneerimise kaudu tuvastada ka tema arvatavat asukohta. Samuti pole laekunud vihjeid, mis viitaksid noormehe võimalikule asukohale.\nNeil päevil on Kristjanit karjääri piirkonnast otsinud sugulased, sõbrad, tuttavad ja ka vabatahtlikud.\nAlates tänasest otsib noormeest politsei- ja piirivalveameti lennusalga helikopter ning Kunda piirivalvekordoni paat, millega kontrollitakse karjääris olevaid järvesid. Samuti on otsingutele kaasatud päästeameti lisaressurss, sealhulgas ATV, millega kontrollitakse maastikku.\n"Praeguseks on aktiivotsingud inimeste abiga lõpetatud. Nüüd kasutame otsimiseks tehnilisi vahendeid, et keskenduda rohkem veele. Järve teatud osad on tuukritega läbi vaadatud, mitte küll täies ulatuses, kuid siit teda ei leitud, " ütles kohapeal patrullitalituse välijuht Margo Kukk.\nKaevetööd Vabaduse ja Piiri tänaval muudavad ajutiselt liikluskorraldust Loe artiklit\nKredExi Karjääriretkedele kandideerimine on avatud veel viis päeva Loe artiklit\nTelia TV alustab täna AI-kaamerate toel spordiülekannete edastamist Loe artiklit\nAmetikooli õpilaskodus pannakse mööblit paika Loe artiklit Vaata galeriid\nMaaomanik jääb Mõisamaa külas jäätmeloast ilma Loe artiklit\nRakveres aitasid asjatundjad õppepäeval kriisiks valmistuda Loe artiklit\nTapal on täna ettevõtluspäev Loe artiklit\nPAIK kutsub kaasa rääkima Loe artiklit\nDiplomaatiline meistriklass? Trump soovitas Erdoğanil mitte mängida kõva meest (2)\nMart Helme: põhikooli lõpueksamid ei kao Loe artiklit\nAdvokaat: Helme plaan õõnestab Eesti suveräänsust ja rikub põhiseadust (46)\nÜhendkuningriik ja EL saavutasid uue Brexiti-leppe Loe artiklit\nMart Helme rahandusministrist: see on ikkagi Heraklese vägitegu (9) Loe artiklit


Tule arenda oma oskusi tootearenduse käigus 26.07-27.08.2021!\nKa 2021.aaastal pakub CGI tudengitele võimalust saada osa suvisest praktikaprogrammist, kus Tallinna ja Tartu kontorites asuvad kogenud juhendajate käe all tööle 5-liikmelised arendustiimid. Kandideerimine mõlema linna projektidesse on juba avatud - vt lisa meie tööpakkumiste lehelt: https://bit.ly/3bOwppe\nSuve saabudes on paljudel tudengitel puhkuseplaanide asemel mõtteis vaid üks küsimus – kuidas leida endale sobiv suvepraktikakoht? Praktikakoha otsinguid võib võrdsustada töökohale kandideerimisega – tihti tuleb praktikasoov saata erinevatele tööandjatele, käia läbi mitmeid vestlusvoore ning lahendada lisaks ka katseülesanne. Lihtsam ... Learn moreabout Suvepraktika peab olema rohkemat kui tülikas kohustus!\nSuvepraktika käigus tehakse kuuajalise perioodi jooksul otsast lõpuni valmis päris tarkvaralahendus, mida esitletakse programmi lõpus ka kliendile. Igal aastal pakume praktikal osalejatele uut ja põnevat väljakutset uue kliendi ning uue projektiga. Programmi märksõnad on mõistus, loovus ja vastupidavus – saad kasutada oma ideid ja kogemusi, proovile panna oma teadmised ning olla meeskonna väärtuslik liige. Eesmärk on saavutada ühine edu ning õppida midagi väärtuslikku kogenud arendushaidelt. Peale selle, et saad uusi teadmisi, võib suvepraktika olla ka Sinu võimalus alustada karjääri CGI-s! Näiteks 2020. aasta praktikaprogrammis osalenud kümnest praktikandist seitse töötavad täna CGI Eestis.\nKõlab põnevalt? Ära oota ja kandideeri programmi kohe, läbi CGI tööpakkumiste lehekülje\n2021. AASTA PROJEKTID\nSelleaastaste praktikaprojektide skoobid ja kasutatavad tehnoloogiad täpsustuvad aprilliks.\nTartu praktikaprogrammi käigus ja koostöös Eesti Raudteega on valmimas mobiilirakendusena hoiatussüsteem rongijuhtidele. Süsteem võimaldab tahvelarvutist või nutitelefonist reaalajas vaadata, millisel teelõigul on ees ootamas takistused või muud hoiatused ning rongijuhtidel on seeläbi võimalik aegsasti planeerida rongi jaoks sobivaim kiirus.\nTallinna projekt saab olema põnev koostöö RIA-ga (Riigi Infosüsteemi Amet), selle projekti täpsem kirjeldus valmib aprilliks.


Järgu andjana tegutsemise õiguse andmise kord ja tingimused ning nõuded järgu andjana tegutsemisele – Riigi Teataja\nJärgu andjana tegutsemise õiguse andmise kord ja tingimused ning nõuded järgu andjana tegutsemisele\nJärgu andjana tegutsemise õiguse andmise kord ja tingimused ning nõuded järgu andjana tegutsemisele - sisukord\n§ 2 Järgu andjana tegutsemise õiguse andja\n§ 4 Taotlus\n§ 5 Taotleja ja taotluse kontroll ning menetlemiseks ettevalmistamine\n§ 6 Taotluse hindamine ja otsuse tegemine\n§ 7 Valiku kriteeriumid\n§ 8 Õiguse kehtivusaeg ja selle pikendamine\n§ 9 Õiguse andmise otsus\n§ 10 Õiguse andmisest keeldumise otsus\n§ 11 Õiguse andmise otsuse muutmine\n§ 12 Õiguse andmise otsuse kehtetuks tunnistamine\n§ 13 Konfidentsiaalsuskohustus\n§ 14 Otsuse vaidlustamine\n§ 15 Otsusest teavitamine\n§ 16 Järgu andja kohustused\n§ 17 Järgunõuete muutmine\nRTL 2005, 106, 1632\nVastu võetud 18.10.2005 nr 124\nMäärus kehtestatakse «Turismiseaduse» § 21 lõike 4 alusel.\nMäärusega kehtestatakse isikule järgu andjana ja äravõtjana (edaspidi järgu andja) tegutsemise õiguse andmise kord, tingimused ning nõuded järgu andjana tegutsemiseks.\n§ 2. Järgu andjana tegutsemise õiguse andja\nJärgu andjana tegutsemise õiguse (edaspidi õigus) annab, õiguse andmisest keeldub, õigust pikendab ja tunnistab kehtetuks majandus- ja kommunikatsiooniminister käesolevas määruses sätestatud alustel ja korras.\n(1) Õigust võib taotleda:\n1) «Turismiseaduse» § 18 lõikes 1 nimetatud ühte või mitut liiki majutusettevõtteid ühendav eraõiguslik juriidiline isik või\n2) «Turismiseaduse» § 18 lõikes 1 nimetatud ühte või mitut liiki majutusettevõtete kvaliteedialast tegevust arendav eraõiguslik juriidiline isik.\n(2) Käesoleva paragrahvi lõikes 1 nimetatud isikule antakse õigus tegutseda järgu andjana juhul, kui vastavat õigust taotletavaks perioodiks ei ole taotleja poolt soovitud majutusettevõtte liigi osas antud teisele järgu andjale.\n(3) Õigust võib samaaegselt taotleda ühe või mitme «Turismiseaduse» § 18 lõikes 1 nimetatud liiki majutusettevõtte osas.\n§ 4. Taotlus\n(1) Õiguse saamiseks esitatakse Majandus- ja Kommunikatsiooniministeeriumile vastavasisuline kirjalik või digitaalselt allkirjastatud taotlus, paberkandjal esitamise korral esitatakse ka elektrooniline koopia.\n(2) Taotluses peavad sisalduma vähemalt järgmised andmed:\n1) taotleja nimi, vastava registri nimi ja -kood, aadress ning sidevahendite andmed;\n2) majutusettevõtte liik või liigid, mille osas soovitakse saada õigust tegutseda järgu andjana;\n3) soovitav ajavahemik tegutsemiseks järgu andjana;\n4) taotleja organisatsiooni ning olemasolul seniste majutusettevõtete kvaliteedi arendamisega seotud tegevuste kirjeldus;\n5) järgusüsteemi ülesehituse ja toimimise põhimõtete kirjeldus, sealhulgas majutusettevõtete hindamise organisatsiooniline korraldus, kasutatavad spetsialistid ja tegevuse finantseerimise põhimõtted;\n6) olemasolul ülevaade rahvusvahelise koostöö kohta majutusettevõtete kvaliteedi arendamise osas;\n7) taotleja allkirjaõigusliku esindaja nimi, ametinimetus, allkiri ja taotluse esitamise kuupäev.\n(3) Taotlusele lisatakse taotleja poolt koostatud majutusettevõttele järkude andmise ja äravõtmise aluseks olevad nõuded (edaspidi järgunõuded) koos seletuskirjaga, järkude andmise ja äravõtmise kord, hindamise eest võetava tasu kujunemise alused, vaidluste lahendamise kord ning nimetatud dokumentide muutmise kord. Järgunõuded koostatakse eraldi iga majutusettevõtte liigi kohta.\n(4) Taotlusele lisatav järgunõuete seletuskiri peab võimalusel sisaldama võrdlust teiste riikide analoogsete nõuetega.\n(5) Majandus- ja Kommunikatsiooniministeeriumil on taotluse menetlemisel õigus nõuda taotlejalt asjassepuutuvaid lisaandmeid ja -dokumente ning paranduste ja täienduste sisseviimist taotlusse ning selle lisadesse.\n§ 5. Taotleja ja taotluse kontroll ning menetlemiseks ettevalmistamine\n(1) Taotluse laekudes kontrollib Majandus- ja Kommunikatsiooniministeerium taotleja vastavust §-s 3 toodud nõuetele ja taotluse vastavust §-s 4 toodud nõuetele.\n(2) Taotleja mittevastavusel §-s 3 toodud nõuetele või kui teine isik juba omab taotletavaks perioodiks järgu andjana tegutsemise õigust taotletava majutusettevõtte liigi osas, tagastatakse taotlus taotlejale sisuliselt läbi vaatamata.\n(3) Puuduste korral taotluses teavitatakse sellest taotlejat ning määratakse tähtaeg puuduste kõrvaldamiseks. Puuduste kõrvaldamiseks määratav tähtaeg ei või üldjuhul ületada kümme (10) kalendripäeva.\n(4) Määratud tähtajaks puuduste kõrvaldamata jätmise korral tagastatakse taotlus sisuliselt läbi vaatamata.\n(5) Nõuetele vastava taotluse saamisel avaldab Majandus- ja Kommunikatsiooniministeerium vastavasisulise teadaande oma veebilehel ning vähemalt ühes üleriigilise levikuga päevalehes, välja arvatud lõigetes 6 ja 7 ettenähtud teatamisel või taotluse esitamisel. Teadaandes avaldatakse taotleja nimi, majutusettevõtte liigi või liikide nimetus, mille osas õiguse saamiseks taotlus on esitatud, soovitav järgu andjana tegutsemise periood ning tähtaeg, mille jooksul mis tahes § 3 nõuetele vastav isik võib teatada soovist esitada taotlus sama majutusettevõtte liigi või liikide osas.\n(6) Kümne (10) kalendripäeva jooksul arvates käesoleva paragrahvi lõikes 5 nimetatud teadaande avaldamisest on mis tahes § 3 nõuetele vastaval isikul võimalik teatada Majandus- ja Kommunikatsiooniministeeriumile kirjalikult soovist esitada taotlus käesoleva paragrahvi lõikes 5 nimetatud teadaandes märgitud majutusettevõtte liigi või liikide osas.\n(7) Neljakümne viie (45) tööpäeva jooksul arvates käesoleva paragrahvi lõikes 5 nimetatud teadaande avaldamisest on § 3 nõuetele vastaval isikul, kes eelnevalt oma soovist Majandus- ja Kommunikatsiooniministeeriumit teavitas, õigus esitada taotlus teadaandes märgitud majutusettevõtte liigi või liikide osas. Hiljem esitatud taotlus tagastatakse taotlejale sisuliselt läbi vaatamata.\n(8) Käesolevas paragrahvis ettenähtud Majandus- ja Kommunikatsiooniministeeriumi toimingud viib läbi Majandus- ja Kommunikatsiooniministeeriumi siseturuosakond, kes seitsme (7) kalendripäeva jooksul pärast toimingute läbiviimist edastab kõik nõuetele vastavad taotlused hindamiseks §-s 6 nimetatud komisjonile.\n§ 6. Taotluse hindamine ja otsuse tegemine\n(1) Nõuetele vastav taotlus kuulub hindamisele. Taotluste hindamiseks moodustab majandus- ja kommunikatsiooniminister vähemalt viiest (5) liikmest koosneva komisjoni, sealhulgas nimetab komisjoni esimehe ja aseesimehe.\n(2) Hindamise tulemusena esitab komisjoni esimees majandus- ja kommunikatsiooniministrile komisjoni motiveeritud ettepaneku taotlejale järgu andjana tegutsemise õiguse andmise või sellest keeldumise kohta. Ettepanekus esitatakse vajadusel täiendavaid tingimusi järgu andjana tegutsemiseks.\n(3) Komisjoni töösse võib kaasata eksperte, kellel puudub hääleõigus.\n(4) Komisjoni töös osalemise eest komisjoni liikmetele tasu ei maksta.\n(5) Komisjoni tehnilise teenindamise tagab Majandus- ja Kommunikatsiooniministeeriumi siseturuosakond.\n(6) Komisjon hindab taotlust §-s 7 toodud kriteeriumidest ning muudest käesoleva määruse nõuetest lähtuvalt. Taotluse hindamise käigus on komisjoni liikmetel õigus küsida taotlejalt lisateavet ja -dokumente, samuti nõuda muudatuste sisseviimist järgunõuetesse või muudesse seonduvatesse dokumentidesse.\n(7) Komisjon on otsustusvõimeline, kui komisjoni istungil on esindatud vähemalt pooled liikmetest. Taotleja esindajal ei ole õigust osaleda komisjoni istungil, kui komisjoni esimees või tema äraolekul aseesimees seda vajalikuks ei pea.\n(8) Komisjoni istungid protokollitakse. Protokoll allkirjastatakse komisjoni esimehe, tema äraolekul aseesimehe ja protokolli koostaja poolt.\n(9) Komisjoni ettepanek võetakse vastu hääletades. Komisjoni liige ei või hääletusel jääda erapooletuks. Häälte võrdse jagunemise korral on otsustavaks komisjoni esimehe hääl, tema äraolekul aseesimehe hääl.\n(10) Komisjon peab taotluse kohta ettepaneku tegema hiljemalt neljakümne viie (45) kalendripäeva jooksul arvates taotluse komisjonile üleandmisest.\n(11) Kui komisjon asub seisukohale, et õiguse andmisest keeldumise aluseks olevaid asjaolusid on võimalik kõrvaldada, määratakse taotlejale selleks üldjuhul tähtaeg kuni kümme (10) kalendripäeva, mille võrra pikeneb lõikes 10 nimetatud tähtaeg.\n(12) Kui komisjoni menetluses on tulenevalt § 5 lõikest 7 samaaegselt mitu taotlust ühe ja sama majutusettevõtte liigi või liikide osas, pikeneb käesoleva paragrahvi lõikes 10 nimetatud tähtaeg käesoleva paragrahvi lõike 11 alusel määratud tähtaja võrra kõikide menetluses olevate taotluste osas.\n(13) Komisjoni ettepanek vormistatakse kirjalikult ning see allkirjastatakse komisjoni esimehe, tema äraolekul aseesimehe ja vähemalt ühe komisjoni liikme poolt.\n(14) Kui komisjoni menetluses on samaaegselt mitu taotlust ühe ja sama majutusettevõtte liigi või liikide osas, kujundatakse kõikide taotluste osas seisukoht samaaegselt. Iga taotluse kohta vormistatakse eraldi ettepanek.\n(15) Komisjoni esimees esitab komisjoni otsuse majandus- ja kommunikatsiooniministrile, kes teeb otsuse järgu andjana tegutsemise õiguse andmise või sellest keeldumise kohta hiljemalt neljateistkümne (14) kalendripäeva jooksul komisjonilt vastavasisulise ettepaneku saamisest arvates. Taotluse võib rahuldada osaliselt või täielikult.\n§ 7. Valiku kriteeriumid\nTaotluse hindamisel ja otsuse tegemisel lähtutakse järgmistest kriteeriumidest:\n1) majutusettevõtete esindatuse määr, kui taotlejaks on majutusettevõtteid ühendav isik;\n2) järgunõuete ja järgu andmise, äravõtmise ning vaidluste lahendamise korra põhjendatus, objektiivsus, läbipaistvus, erapooletus;\n3) majanduslike ja organisatsiooniliste eelduste olemasolu tegutsemiseks järgu andjana, sealhulgas vajalike spetsialistide olemasolu;\n4) järkude andmisega seonduva tegevuse finantseerimise põhimõtted;\n5) rahvusvahelise koostöö kogemus valdkonnas (nt kuulumine samalaadsesse rahvusvahelisse organisatsiooni), samuti senine tegevus majutusettevõtete kvaliteedi arendamisel;\n6) taotleja suutlikkus tegutseda vastavalt §-s 16 toodud nõuetele.\n§ 8. Õiguse kehtivusaeg ja selle pikendamine\n(1) Õigus tegutseda järgu andjana antakse kuni viieks (5) aastaks.\n(2) Järgu andja taotlusel võib õiguse kehtivusaega pikendada kuni 5 aasta võrra.\n(3) Õiguse kehtivusaja pikendamise taotlus tuleb Majandus- ja Kommunikatsiooniministeeriumile esitada hiljemalt sada viiskümmend (150) kalendripäeva enne õiguse kehtivusaja lõppu. Sel juhul kehtib järgu andjana tegutsemise õigus vähemalt õiguse kehtivusaja pikendamise taotluse osas tehtud otsuse jõustumiseni.\n(4) Õiguse pikendamiseks esitatav taotlus peab vastama §-s 4 toodud nõuetele, täiendavalt tuleb taotluses esitada ülevaade senise tegutsemise kohta järgu andjana, sealhulgas kõikidest nõuete muudatustest.\n(5) Õiguse pikendamise taotluse saamisel avaldab Majandus- ja Kommunikatsiooniministeerium vastavasisulise teadaande § 5 lõikes 5 ettenähtud korras ning kohaldatakse § 5 lõigetes 6–7 ettenähtut.\n(6) Kui kümne (10) kalendripäeva jooksul arvates teadaande avaldamisest mis tahes § 3 nõuetele vastav isik ei ole teatanud soovist esitada taotlust teadaandes märgitud majutusettevõtte liigi või liikide osas, esitab Majandus- ja Kommunikatsiooniministeerium pikendamise taotluse hindamiseks komisjonile §-s 6 ettenähtud korras.\n(7) Kui mis tahes § 3 nõuetele vastav isik on tähtaegselt esitanud taotluse teadaandes märgitud majutusettevõtte liigi või liikide osas, tehakse pikendamise taotluse ja teiste taotluste kohta otsus samaaegselt, järgides §-s 6 ettenähtud korda.\n(8) Tähtaegselt esitamata taotlus tagastatakse sisuliselt läbi vaatamata.\n(9) Võrdsete näitajatega õiguse pikendamise taotluse ja käesoleva paragrahvi lõikes 7 nimetatud muude taotluste korral eelistatakse õiguse pikendamise taotlust.\n(10) Õiguse pikendamise korral tehakse õiguse andmise otsus. Õiguse pikendamisest keeldumise korral tehakse õiguse andmisest keeldumise otsus.\n§ 9. Õiguse andmise otsus\n(1) Õiguse andmise otsuses peavad sisalduma vähemalt järgmised andmed:\n1) isik, kellele antakse õigus tegutseda järgu andjana;\n2) majutusettevõtte liik või liigid, mille osas õigus antakse;\n3) õiguse kehtivuse alguse ja lõpu kuupäev ja vajadusel tingimused;\n4) õiguse andmise aeg ja vastava otsuse number;\n5) otsuse teinud isiku nimi, ametinimetus ja allkiri.\n(2) Järgunõuded, järgu andmise ja äravõtmise kord ning vaidluste lahendamise kord kinnitatakse otsuse lisana.\n§ 10. Õiguse andmisest keeldumise otsus\n(1) Majandus- ja kommunikatsiooniminister võib teha õiguse andmisest keeldumise otsuse, kui:\n1) taotleja on esitanud valeandmeid, mis on otsuse tegemisel määrava tähtsusega;\n2) taotleja või tema tegevus järgu andjana ei vasta nõuetele või vastab neile ebapiisavalt;\n3) taotleja poolt koostatud järgunõuded, järgu andmise, äravõtmise või vaidluste lahendamise kord ei ole piisavalt põhjendatud ning taotleja ei ole neid nõus muutma;\n4) on põhjust kahelda, et taotleja käesoleva lõike punktis 3 nimetatud nõuded ja korrad ei ole objektiivsed ning kõiki järku taotlevaid majutusettevõtteid võrdselt kohtlevad;\n5) on põhjust kahelda, et taotlejal puuduvad järgu andmiseks vajalik ettevalmistus, spetsialistid, majanduslikud või organisatsioonilised eeldused.\n(2) Käeoleva paragrahvi lõikes 1 nimetatud otsus vormistatakse kirjalikult ning selles peavad sisalduma vähemalt järgmised andmed:\n1) isik, kelle suhtes keelduv otsus tehakse;\n2) majutusettevõtte liik või liigid, mille osas õigust taotleti;\n3) keeldumise põhjus ja õiguslik alus;\n4) viide otsuse vaidlustamise võimaluste, tähtaja ja koha suhtes;\n5) otsuse kuupäev ja number;\n6) otsuse teinud isiku nimi, ametinimetus ja allkiri.\n§ 11. Õiguse andmise otsuse muutmine\n(1) Õiguse andmise otsust võib muuta:\n1) järgu andja taotlusel, kui otsuse muutmine on kooskõlas käesoleva määrusega;\n2) majandus- ja kommunikatsiooniministri ettepanekul ning kokkuleppel järgu andjaga, kui otsuse muutmine on vajalik lähtudes avalikest huvidest või pärast otsuse tegemist on oluliselt muutunud valdkonda reguleerivad õigusaktid.\n(2) Kui järgu andja taotleb otsuse täiendamist § 9 lõike 1 punktis 2 nimetatud andmete osas, tuleb esitada uus §-s 4 sätestatud tingimustele vastav taotlus.\n(3) Kui järgu andjaga otsuse muutmiseks kokkuleppe saavutamine käesoleva paragrahvi lõike 1 punktis 2 nimetatud juhtudel ei ole võimalik, võib majandus- ja kommunikatsiooniminister õiguse andmise otsuse kehtetuks tunnistada.\n§ 12. Õiguse andmise otsuse kehtetuks tunnistamine\n(1) Õiguse andmise otsuse võib osaliselt või täielikult kehtetuks tunnistada, vajadusel konsulteerides komisjoniga, järgmistel juhtudel:\n1) järgu andja taotlusel;\n2) kui järgu andja on esitanud valeandmeid, mis olid otsuse tegemisel määrava tähtsusega;\n3) kui järgu andja on oluliselt rikkunud tegutsemise õiguse andmise otsuse tingimusi või järgu andjana tegutsemise nõudeid;\n4) kui järgu andja suhtes on alustatud likvideerimismenetlust või on jõustunud pankrotiotsus;\n5) kui järgu andja ei ole alustanud tegutsemist järgu andjana kuuekümne (60) kalendripäeva jooksul järgu andjana tegutsemise õiguse andmise otsuses sätestatud kehtivuse alguskuupäevast arvates või tegelikkuses ei ole tegutsenud järgu andjana pikema aja vältel kui kolmkümmend (30) kalendripäeva või on sisuliselt tegutsemise lõpetanud;\n6) paragrahvi 11 lõikes 3 või § 17 lõikes 5 toodud juhtudel.\n(2) Otsuse kehtetuks tunnistamine ei mõjuta enne selle otsuse kehtetuks tunnistamist järgu andja poolt majutusettevõttele antud järgu kehtivust.\n§ 13. Konfidentsiaalsuskohustus\nTaotluse menetlemisel ja hindamisel osalevad isikud peavad tagama ametiülesannete täitmisel taotleja kohta teada saadud äri- ja tehnilise teabe konfidentsiaalsuse, kui õigusaktid ei näe ette selle avaldamist.\n§ 14. Otsuse vaidlustamine\nIsikule järgu andjana tegutsemise õiguse andmise või õiguse andmisest keeldumise otsuse, otsuse muutmise või kehtetuks tunnistamise otsuse võib vaidlustada «Halduskohtumenetluse seadustikus» sätestatud korras.\n§ 15. Otsusest teavitamine\n(1) Õiguse andmise ja õiguse andmisest keeldumise otsusest, selle otsuse muutmise või kehtetuks tunnistamise otsusest teavitatakse vastavat isikut hiljemalt kolme tööpäeva jooksul vastava otsuse tegemisest arvates lihtkirjaga, lisades ärakirja vastavast otsusest.\n(2) Majandus- ja Kommunikatsiooniministeerium teavitab õiguse andmise otsusest oma veebilehel ning vähemalt ühes üleriigilise levikuga päevalehes.\n§ 16. Järgu andja kohustused\n(1) Järgu andja peab oma tegevuses järgu andjana täitma järgmisi nõudeid:\n1) omama üleriigilist tegevuspiirkonda;\n2) juhinduma oma tegevuses järgu andjana võrdse kohtlemise ja läbipaistvuse põhimõttest;\n3) avaldama oma veebilehel kehtivad järgunõuded, järgu andmise ja äravõtmise ning vaidluste lahendamise korra;\n4) avaldama oma veebilehel viited järgu andjana tegutsemise õiguslikule alusele koos õiguse kehtivusajaga;\n5) avaldama oma veebilehel andmed majutusettevõtete kaupa kehtivate järkude kohta koos järgu kategooriaga;\n6) tagama majutusettevõtetele, kellele on omistatud järk, selge ja muust tähistusest eristuva järgutähise kasutamise võimaluse järgu kehtivuse ajaks;\n7) majandus- ja kommunikatsiooniministri järelepärimisel andma aru oma tegevuse kohta järgu andjana.\n(2) Käesoleva paragrahvi lõike 1 punktis 3 nimetatud dokumendid peavad kogu nende kehtivusajal olema avalikkusele tasuta kättesaadavad.\n(3) Järgu andja on kohustatud teavitama viivitamatult kirjalikult Majandus- ja Kommunikatsiooniministeeriumit mis tahes taotluses, õiguse andmise otsuses või tegevuses järgu andjana toimunud muudatustest, mis käesoleva määruse tähenduses omavad õiguslikku tähendust, välja arvatud §-s 17 toodud juhtudel, millele rakendub erikord.\n§ 17. Järgunõuete muutmine\n(1) Järgu andjal on õigus muuta järgunõudeid, teavitades vastavast kavatsusest eelnevalt kirjalikult Majandus- ja Kommunikatsiooniministeeriumit.\n(2) Käesoleva paragrahvi lõike 1 kohaselt esitatav teade peab sisaldama järgunõuetesse kavandatavate muudatuste loetelu koos põhjenduste ja muudatuste eeldatava rakendamise ajaga.\n(3) Järgu andja ei tohi järgunõudeid muuta enne kolmekümne (30) kalendripäeva möödumist käesoleva paragrahvi lõikes 1 nimetatud teavitamisest arvates. Selle aja jooksul on Majandus- ja Kommunikatsiooniministeeriumil õigus esitada kavandatavate muudatuste kohta oma arvamus, vajadusel konsulteerides komisjoniga.\n(4) Käesoleva paragrahvi lõikes 3 nimetatud arvamuse esitamise korral peab järgu andja Majandus- ja Kommunikatsiooniministeeriumit kirjalikult teavitama, kuidas on arvamusega arvestatud ning mittearvestamise korral esitama vastavad põhjendused.\n(5) Käesoleva paragrahvi lõikes 3 nimetatud arvamusega mittearvestamisel on majandus- ja kommunikatsiooniministril õigus õiguse andmise otsus käesolevas määruses kehtestatud korras kehtetuks tunnistada.\n(6) Järgunõuete muudatused peavad olema mõistliku aja jooksul, kuid mitte vähem kui kolm (3) kuud enne nende kehtima hakkamist avaldatud järgu andja veebilehel.\n(7) Järgunõuete muutmine ei tohi mõjutada enne järgunõuete muutmist omistatud järkude kehtivust. Enne muudetud järgunõuete kehtima hakkamist majutusettevõttele omistatud järk peab kehtima tähtajalise järgu puhul vähemalt järgu kehtivuse lõpp-tähtpäevani või tähtajatu järgu puhul vähemalt mõistliku ajavahemiku jooksul pärast järgunõuete muudatuste kehtima hakkamist.\n(8) Käesoleva paragrahvi sätteid kohaldatakse ka järgu andja algatusel järgu andmise, äravõtmise või vaidluste lahendamise korra muutmisele.\nKäesolev määrus jõustub 2005. aasta 1. novembril.


Dopingublogi: Algo Kärp tunnistas üles, et tarvitas dopingut koos Tammjärve ja Veerpaluga - Uudis.eu\nDopingublogi: Algo Kärp tunnistas üles, et tarvitas dopingut koos Tammjärve ja Veerpaluga\nAustria politsei tegi möödunud kolmapäeva hommikul ootamatu dopingureidi suusaalade maailmameistrivõistlustel Seefeldis. Kinni peeti ka Eesti suusatajad Karel Tammjärv ja Andreas Veerpalu, kes vabastati neljapäeval. Eesti koondise treeneri Anti Saarepuu sõnul kinnitasid talle suusatajad, et tegemist on dopingujuhtumiga. Eesti aja järgi kell 12 toimus Seefeldis pressikonverents, kuhu ilmus kohale ka Tammjärv, kuid mitte Veerpalu. Saarepuu kinnitas pressikonverentsil, et eestlased on tunnistanud ennast süüdi. Tammjärv lausus avameelselt, et kõik algas aastast 2016, kui tal oli jutuajamine Mati Alaveriga. Veerpalud kadusid aga teadmata suunas, kuid Andreas vabandas laupäeval, öeldes, et kahetseb oma tegu. Sama väitis pressikonverentsil ka Tammjärv. Nädal peale skandaali tunnistas dopingu tarvitamist ka varasemalt koondisesse kuulunud Algo Kärp.\n5.03.2019 6:30 11 0\nMacron kutsus reformima Schengenit ja looma ameti demokraatiate kaitseks\nFOTOD | Jüri Ratas Reformierakonnaga kohtumisest: tore, et nad meid kutsusid, aga...\nKohutava hooaja teinud Madridi Real nimetas uueks peatreeneriks Zinedine Zidane'i!\n"Tõnu Kilgas on üks paras Nipernaadi!"\nMARILYN JURMANI BLOGI | Lugemise lummuses: sügav kurvameelsus vaheldub tohutu lootusega


Heidi Paabort: miks jääb noorte haridustee poolikuks? Seda trendi saab peatada\nHaridus- ja teadusministeerium on üle kolme aasta toetanud Noorte Tugila programmi raames noori, kes ei õpi ega tööta. Eesmärk on saada noored tagasi haridusse või tööturule. Värske analüüs näitab, et ehkki tulemused on head, on põhilised riskitegurid, miks noored üldse hätta satuvad, endiselt ühiskonnas olemas. Lahendus eeldab laiapõhjalisemaid muudatusi ning uutmoodi koostööd.\nNoortegarantii NEET-noorte tugiteenuse programmijuht\nNoorte Tugila programm Foto: Ain Liiva


Islandi õppetund. Miks on andekal noorel mõistlik Juventus ja Ajax kuu peale saata ning minna hoopis Rootsi? - Soccernet.ee - Jalgpall luubi all!\nIslandi õppetund. Miks on andekal noorel mõistlik Juventus ja Ajax kuu peale saata ning minna hoopis Rootsi? (2)\n25. OKTOOBER 2019, 08:00 NOORED\nEnne kolmapäevast UEFA Youth League'i esimese eelringi korduskohtumist FCI Levadia U19 rivistuse vastu, kus Eesti noortele uut ja vana tehti (12:1 võit, kahe mängu üldskoor 16:1), rääkisid Islandi ühe edukama jalgpalliklubi IA Akranes juhid, kuidas nad on kõigest viie aastaga suutnud oma noortetöö kvaliteeti oluliselt tõsta.\nAkranes on 18-kordne Islandi meister, mis asetab nad vastavas kõigi aegade pingereas kolmandale kohale. Samas tuldi viimati meistriks 2001. aastal ja eurosarjas osaleti viimati 2006. aasta suvel. U19 rivistuse mängud Levadia eakaaslastega olid Akranesi jaoks esimene euroetteaste 13-aastase pausi järel, mille käigus käis esindusmeeskond kahel korral ära ka esiliigas.\nAkranes asub Islandi pealinnast Reykjavikist 50 kilomeetri kaugusel ning on väike linnake 7000 elanikuga. Sealsel jalgpalliklubil pole majanduslikult võimalik pealinna esindustega konkureerida, sest sponsorväljundina on viimased igal juhul atraktiivsemad.\nJärelikult tuleb asju teha teisiti ja kavalamalt, selgitasid klubi tegevjuht Sigurdur Tor Sigursteinsson ning U19 meeskonna juht Tjörvi Gudjonsson. Akranesi nipiks on kujunenud noormängijate võimalikult varajane meeste jalgpallis karastamine.\n"Kõik Levadia vastu platsile tulevad mängijad on eelmise paari hooaja jooksul saanud paari-kolmekümne mängu jagu kogemusi Islandi tugevuselt kolmandas või neljandas liigas meeste vastu mängides," märkis Sigursteinsson.\nIslandlaste sõnul koosnevad nende tugevuselt kolmas ja neljas liiga enamasti meeskondadest, kus pallivad 30ndates eluaastates endised Islandi kõrgliigamängijad. "Selles keskkonnas tegutsemine arendab noori füüsiliselt, aga samuti parandab mängust arusaamist, sest kogemused tähendavad ju suuremat jalgpallilist nutikust, mille rüpes saavad noored enda sama oskust kiiremini arendada, kui ainult omavanuste vastu ja seas mängides," rääkis Sigursteinsson.\nEttekannet kuulanud kogenud Eesti treenerid märkisid, et kirjeldatud mudelit pole siin võimalik üks-ühele kopeerida, sest meie tugevuselt kolmandas ja neljandas liigas kirjeldatud seltskonda praktiliselt pole. Endised kõrgliigamängijad ei kipu Eestis madalamaid liigasid mängima. Positiivse erandina võib välja tuua II liiga võitja Paide Linnameeskond III, ent sageli leiavad kõrgliigaga lõpparve teinud mehed endale väljundi saali- või rannajalgpallis. Või lõpetavad lihtsalt jalgpallimängu ära.\nAllolevas videos on esiplaanil Akranesi kodustaadion, mille taga on jalgpallihall, mille taga omakorda kaheksa treeningväljakut. Kogu see taristu kuulub linnale ja on klubile tasuta kasutada.\nViie aastaga tõusis koondislaste arv 0-lt 31-ni\nIslandil on asjad aga teisiti ning Akranes on viimase paari aastaga lõiganud kirjeldatud lähenemise pealt magusaid viljapäid. "2013. aastal polnud mitte ükski Akranesi jalgpallur mitte ühegi vanuseklassi Islandi koondisega hõivatud, hooajal 2017-18 oli see number erinevate vanuseklasside peale kokku 31!" sõnas Gudjonsson.\nKoondisesse kuulumine on märk kvaliteedist. Nagu ka see, et välismaalt on hakatud Akranesi mängijate vastu üha enam huvi tundma. Abiks on olnud ka Islandi A-koondise edu 2016. aasta EM-il ja 2018. aasta MM-ile kvalifitseerumine, mis asetas Islandi vuti teravama luubi alla. "Kui kõik läheb hästi, ekspordime sel talvel välismaale 5-6 mängijat vanuses 16-17, kes on oma uues klubis valmis osalema esindusmeeskonna tegemistes," märkis Gudjonsson.\nKuigi Akranesi jaoks on tähtis sissetulekuallikas igal aastal klubi käsutuses oleval kaheksal täismõõdus jalgpalliväljakul korraldatav U8 vanuseklassi turniir, siis sealt teenitavast klubi jätkusuutlikuks majandamiseks Islandi kõrgliigas ei piisa. Sponsortulu teenimine on 7000 elanikuga asulas keeruline. Seega jääb üle mängijaõiguste müük.\nNäiteks oli klubi jaoks väga oluline, et 2017. aasta alguses Rootsi kõrgliigaklubisse Norrköping siirdunud Sigursteinssoni poeg Arnor Sigurdsson müüdi seal eelmisel sügisel Moskva CSKA-sse. Väidetav üleminekusumma oli 4 miljonit eurot, millest sai oma osa ka Akranes.\n"Kirjutame iga välismaale siirdunud mängija lepingusse, et osa järgmisest üleminekusummast kuulub meile. See on meie jaoks väga tähtis sissetulek. Tõsi, kõigi mängijate puhul see ei toimi. Samas oli Akranes oma tippaegadel tuntud kui võistkond, kelle vastu on väga raske mängida.\nSitkus on praegugi meie bränd – kui müüme mängijaid välismaale, siis pigem nad tagasi ei tule, sest nad saavad seal hakkama. Mitmete teiste Islandi klubide mängijad on kolme aasta pärast kodumaal tagasi, sest puudu jäi võitlusvaimust, mis võõras keskkonnas hakkama saamiseks ülivajalik," rääkis Sigursteinsson.\n15-aastasena Norrköpingusse ja 16-aastasena debüüt Rootsi kõrgliigas\nNäide, mille Sigursteinsson ja Gudjonsson tõstsid esile kui suure edu, puudutab Isak Bergmann Johannessoni, kes sai tänavu märtsis 16-aastaseks, aga oli juba paar kuud varem Norrköpingusse siirdunud.\n"Teda soovisid endale Torino Juventus, PSV Eindhoven, Amsterdami Ajax, Molde ja FC Kopenhagen, aga Isak valis Norrköpingu. Paljud läksid otsuse peale hulluks, sest kuidas on võimalik eelistada mingit Rootsi klubi, kui on võimalik liituda Juventuse või Ajaxi akadeemiaga? Sest Norrköpingus tagati Johannessonile võimalus harjutada esindusmeeskonna ehk meestega," selgitas Sigursteinsson ja lisas uhkelt: "Septembris tegi ta Rootsi kõrgliigas debüüdi!"\nTõsijutt, 16-aastane Johanneson sekkus 26. septembri mängus Eskilstuna vastu (4:0 võit) viimaseks seitsmeks minutiks. Ning väärib lisamist, et Norrköping, kus varuväravavahiks Eesti mees Andreas Vaikla, liigitub Rootsi kõrgliigas tipptiimide sekka. Praegu asutakse tabelis viiendal kohal ja jäädakse Karol Metsa koduklubist Stockholmi AIK-st maha vaid kuue punktiga.\nAkranesi kasutatav mudel näeb seega ette noormängijate arengu turgutamist ja kiirendamist läbi nende varajase karastamisega täiskasvanute jalgpallis. "Kui oled piisavalt hea, oled ka piisavalt vana!" moto tähendab, et noore ea tõttu kedagi tagasi ei hoita.\n"Rootsi treenerid küsisid, miks on 17-aastane Islandi mängija meeste jalgpalliks palju paremini valmis, kui nende enda noormängijad? Sest ta osales juba 15-16-aastasena esindusmeeskonna treeningutel," meenutas Sigursteinssoni oma poja Sigurdssoni siirdumist Norrköpingusse 2017. aasta alguses.\nSamas on selge, et Akranesi mudel pole universaalselt kasutatav, vaid pigem sobiv keskkonda, kus tegutsevad nemad. Ning selle mudeli toel esindusmeeskonna Islandi kõrgliiga tippu viimine on Sigursteinssoni ja Gudjonssoni hinnangul aeganõudev ja keeruline, sest rivaalide majandusliku võimekusega konkureerida ei suudeta. tänavu jäädi viimasena kõrgliigasse püsima ja oldi selle tulemuse üle õnnelikud.\nMõned huvitavad faktid IA Akranesi kohta:\nAkranesi akadeemias on igal aastal hõivatud 400-500 noort, kusjuures kedagi ei saadeta ukselt tagasi sõltumata oskustest. Klubis töötab 30 treenerit ja 6 ametnikku.\nMängimise eest saavad Akranesis tasu 38 mängijat, kellest keegi pole aga täisproff, vaid jalgpalli kõrvalt kas õpitakse või käiakse tööl.\nAkranesi funktsioneerimine poleks võimalik vabatahtlike abita, keda on igal aastal hõivatud sadu.\nAkranesi kasutuses on esindusstaadion, sisehall ja kaheksa treeningväljakut. Kõik välisväljakud on loodusliku muruga, mis tähendab talviti sisehallile suurt koormust, aga sellega saadakse hakkama.\nJalgpallitaristu kuulub linnale, kes tasub halduskulud ja annab väljakud klubile tasuta kasutamiseks. Üüri klubi väljakute eest linnale ei maksa.\nKlubi suurim sissetulekuallikas on iga-aastane U8 vanuseklassi turniir, kus osaleb 1600 mängijat 25 klubist ja mis toob linnakesse kokku 8000 külalist. Turniiri korraldamises osaleb 600-800 vabatahtlikku.\njkj • 25. okt 2019\neks probleem on selles, et meil on duublite reegel tehtud U21 ja U19, vanemad mängijad ei saagi seal mängida. Ja endised kõrgliiga mängijad ei viitsi tõesti neljandas liigas müttata, aga esiliigas ja esiliiga b-s neil pole lubatud, seega lähevadki enamuses saali ja randa.\nROOTSI KUNN • 25. okt 2019\nalustame sellest et me ei oska omale õiget süsteemi välja mõelda ,mis meil toimiks ja siis läheme edasi juba taristu juurde ja ning lõpuks vabatahtlikud ,kust need 600-800 võtta\nparas porno on meil võrreldes Islandiga


Täna ongi homme...: Minu pitsiline ja õrn maailm\nMa arvasin peale oma viimast pitsikudumist ja selle väga leiget vastuvõtmist, et ma ei koo enam kunagi ühtegi pitsilist asja, sest mu hing ol iikka väga haige. Aga ma eksisin, nagu ikka, kui mõtled, et ma mitte iialgi...\nSuvevaheaeg oli just alanud, oli 9. juuni, kui ma ärkasin üles ja sain aru, mida ma tahan Annele jõuludeks kinkida. Just nimelt Annele ja just nimelt jõuludeks ning see, et oli 9.juuni ei takistanud mind mitte kuidagi asjaga algust teha. Ma ei suuda juba ammu Annet võtta, kui lihtsalt psühhiaatrit, minu jaoks on ta midagi enamat. Ja eks ta ju tegelikult on ka midagi palju enamat, kui lihtsalt psühhiaater, sest ta on kogu oma hingega ja südamega oma töös sees - ta tõenäoliselt muudmoodi ei oskagi... Ma ei kohtu enam Annega nii palju, kui mõni aeg tagasi, aga igat kohtumist ootan ikka täpselt sama palju nagu varemalt. Keegi ütles mulle, et sellest Annest pole mulle mingit kasu, aga tegelikult on see kasu mõõtmatu, kui vaadata suuremat pilti. Kui mõelda, kus ma olin kolm aastat tagasi ja olen täna, siis ei olegi muud teha, kui tunda tänu... Pole siis midagi imestada, et ma ärkasin üles ja tahtsin teha Annele midagi ilusat, nagu ta ise on (nii seest kui väljast) ja õrna, nagu ma ise olen.\nMitte midagi ei ole siin elus juhuslikku ja küllap see pits pidi mu juurde tagasi tulema - ikka selleks, et saada tugevamaks ja tublimaks. Ma ei ole pitsi kudumises kuigi osav, st mul võtab see üsna palju aega ja üleüldse hoo sisse saamine ja mustrilugemine algab ikkagi sellega, et umbes viis korda ma harutan kõik üles ja algan otsast peale. Eks mul tuleb käegalöömistunnet ka peale, sest kes kududa/heegeldada oskab, see teab, et harutamine on kõige nüristavam asi käsitöö juures üldse.\nSee oli üleüldse mul esimene kord elus kududa kolmnurkset õlasalli. Valisin enda jaoks välja Dropsist kõige meeldivama salli ja ostsin 100% Merinos Extra lõnga (ülipehme ja mõnus), sest olin otsustanud, et just nii õrn ja peen saab see näputöö olema ja asusin tööle.\nIgal vabal momendil võis mind näha kudumas, sest mul oli koguaeg hirm, et ma ei jõua õigeks ajaks valmis :) Eriti suur hirm oli mul siis, kui ma tööga alustasin, sest ma tõesti ei mäleta, kui mitu korda ma kõik tehtu üles harutasin ja jälle otsast peale hakkasin. Natuke oli nutumaik ka suus, sest hakkas tunduma, et ma ei saa sellega hakkama.... Mul on raskusi mustri jälgimisega, sest kipun nii oma mõtetesse ja loendamisse ära kaduma, et ühel hetkel ei saagi enam aru, kus ma olen ja miks ma olen. Pitsilist mustrit kududes aga nii ei saa... Minu üks hea omadus on see, et ma olen jube jonnakas :) Kui ma olen ikka mingi asja käsile võtnud, siis ma selle asjaga tahan ikka hakkama saada küll. Ja ma olin ju nii veendunud, et ma tahan Annele seda salli teha ja just jõuludeks, 2016 aasta jõuludeks, mitte 2020 aasta jõuludeks :)\nMida rohkem tegin, seda kergemaks läks ja mustris püsimine ei tundunud ka enam hiina keel. Kuna ma ei kasutanud mustris soovitatud lõnga ja minu valitud lõng oli soovitatust palju peenem, siis tundus, et töö on nii jube väikene. Muudkui vaatasin ja mõõtsin ja jälle vaatasin. Mõtlesin juba, et pean hakkama ise midagi juurde mõtlema, aga siis otsustasin, et las olla selline väiksem sall. Igatahes valmis ma ta sain ja siis oli juba Arvo abi vaja, kes aitas mul selle salli Haapsalu salli raamile venitusse panna. Oi, see oli ikka jube töö :) Veel jubedam, kui salli alustamine, sest sall muutus märjana nii suureks, et raam tahtis vägisi väikeseks jääda. Lõpuks saime trimmeri tamiiliga ikka selle salli sirgu tõmmatud ja kuivama pandud.\nValmistöö on ilus :) Mulle endale väga meeldib. Ja isegi see ei morjenda mind kuigi palju, et ühes kohas on üks kadunud silmuse tagasitoomise koht - las olla väikene aps, see sümboliseerib mind :) Anne segadust :) Tegelikult tuli välja ilus ja suur õlasall, mis sobib just nimelt minu Annega kokku. Ja ma ei pea hetkekski tundma, et mu töö ja vaev oli mõttetu, sest ta teab, kui palju ma olen vaeva näinud ja oskab seda hinnata.\nMa tean jah, et ma olen sooda... Kes ikka oma psühhiaatrile pitsilise õlasalli koob?.... Aga nagu ma juba kirjutasin - ei suuda mina temasse nagu tavalisse psühhiaatrisse suhtuda ja uskuge mind - mul on erinevate psühhiaatritega kogemusi. Ja minu tänutunne tema suhtes on kirjeldamatult suur. Jah, meil on veel minna, aga väga palju on juba käidud ja ma saan täna öelda, et ma ei tea, kus me oleks, kui meie elus ei oleks Annet. Arvaku teised siis täpselt seda, mida heaks arvavad.\nMul ei ole kahju ühestki kulutatud tunnist. Ma ei arva enam, et ma ei koo iialgi ühtegi pitsilist asja :) Eks selleks oli ka seda salli vaja :)\nAitäh Sulle, armas Anne :) Kõige eest!\nPostitaja: Ennike kell 08:10\nUnknown 23. detsember 2016 15:04\nVäga tubli oled, kallike! Eriti tubli sellepärast, et alla ei andnud! Ja võin oma kogemustest öelda, et järgmise kudumine on juba oluliselt kergem :)\nEnnike 23. detsember 2016 15:25\nAitäh, tädi Pille :) See ei ole kindlasti viimane pitsiline ja jään lootma, et järgmine tuleb juba kergemini :)\nAvely Ko. 24. detsember 2016 00:54\nEi ole midagi sooda! Kohe näha et kogu hing on sisse pandud. Väga ilus.\nEnnike 24. detsember 2016 07:32\nAitä Avely :) ma andsin endast kõik...\nMaarja 27. detsember 2016 22:08\nEnnike 28. detsember 2016 08:35\nAitäh, Maarja :) Mulle endale meeldib ka :)


Lenovo Ideapad L340-17IRH Gaming (81LL00EAPB) hind | kaup24.ee\nLenovo Ideapad L340-17IRH Gaming (81LL00EAPB)\n€ 98818 € 1 024 00 *\nTasu kolme võrdse maksena 3 x € 35640\nJaga Ostuhind Kolmeks Võrdseks Makseks Ilma Lisakuludeta - 3 x € 35640\nneljapäeval, 5. novembril (€ 000)\nTallinnas neljapäeval, 5. novembril (€ 249) Uudis\nreedel, 6. novembril (€ 199)\nreedel, 6. novembril (€ 299)\nreedel, 6. novembril (€ 599)\nreedel, 6. novembril (€ 699)\nreedel, 6. novembril (€ 000) Uudis\nToote kirjeldus: Lenovo Ideapad L340-17IRH Gaming (81LL00EAPB)\nLenovo Ideapad L340-17IRH Gaming (81LL00EAPB) Kõrge tõhusus loogilise hinnaga. Intel Core i5 protsessorid - suurepärane lahendus äriklassi sülearvutitele ja multimeediumi seadmetele. Kahe- või neljatuumalistele versioonidele on integreeritud kujutise kiibistik GD Graphics ja protsessori taktsagedust tõstev Turbo boost režiim. Need protsessorid pakuvad sujuvat ja mugavat süsteemi jõudlust, mis on piisav fotode ja filmide töötlemiseks, 2D ja 3D mängude mängimiseks ning ka Full HD kvaliteedis filmide vaatamiseks.\nLenovo Ideapad L340-17IRH Gaming (81LL00EAPB) Ekraan sobiva diagonaalmõõtmega on seadme mugava kasutamise oluline tingimus. Sellest parameetrist on sõltuv seadme mobiilsus ja kasutusmugavus. See väärtus on tollides (1 toll on 2,54 cm).\nLenovo Ideapad L340-17IRH Gaming (81LL00EAPB) Nautige kõrgresolutsiooniga multimeediat! Full HD ekraan pakub kõrgeima standardprogrammi. Filmid, mängud ja fotod sülearvuti ekraanil annab veelgi enam rõõmu. Full HD resolutsioon avab rikkalikke värve ja reaalseid detaile.\nLenovo Ideapad L340-17IRH Gaming (81LL00EAPB) Veelgi kiireimad ja kaasaegsemad DDR4-mälu kiibistikud liiguvad uue kiiruse dimensiooni. Veel enam mugavust mängides ja töötades. DDR4 mälu kiibistikud on kiiremad, kuid samal ajal väga kompaktsed, nii et nad sobivad isegi õhukeste seadmete korpustes.\nLenovo Ideapad L340-17IRH Gaming (81LL00EAPB) Mugav töö sõltumata valgustingimustest. Valgustusega klaviatuur pakub võimalust vabalt kasutada arvutit isegi pimedas ruumis, sest valgustatud klahvid on suurepäraselt nähtavad. Rohkem mugavust töötades või veetes öid meeldivate mängude seltsis.\nLenovo Ideapad L340-17IRH Gaming (81LL00EAPB) Kaasaegne, kiire ja usaldusväärne SSD ketas pakub Teie seadmele täiendavaid eeliseid. Kui hindate välkreaktsiooni, mängides uusimaid mänge või töötades paljude failide ja programmidega korraga, siis SSD ketas on Teie jaoks. SSD tüüpi ketastega sülearvutid eristuvad vaiksema tööga ja tagavad Teie andmetele kiirema kaitse; SSD ketas on vastupidav mehaanilistele kahjustustele ja on energiasäästlik, selle tulemusena võimaldab see pikendada aku kasutusiga.\nLenovo Ideapad L340-17IRH Gaming (81LL00EAPB) Jaunais savienojuma tips, tagab andmete välkkiire edastamise kuni isegi 5 Gbit/s. Filmide ja suurte failide kopeerimine võtab vaid mõni sekund! USB-C-ühendus kiirendab andmeedastust välisketastele ja -seadmetele, teenindab printereid või skännereid. See ühendus lahendab sobiva ühenduse probleemi - kahesuunaline pistik võib olla mis tahes viisil ühendatud.\nLenovo Ideapad L340-17IRH Gaming (81LL00EAPB) Kiire ja turvaline USB 3.0 liides pakub tavapärase USB-liidesega võrreldes kuni kümme korda kiiremat andmekopeerimist. Suured failid, fotod, filmid või dokumendid liiguvad välkkiirelt. USB 3.0 tagab usaldusväärse ühenduvuse välisseadmetega.\nLenovo Ideapad L340-17IRH Gaming (81LL00EAPB) Ekraaniläige võib olla väga tüütu. Kui kasutate arvutit tööks, tasub mõelda ekraani mattkattest. See lahendus tagab, et ekraanil näete just seda, mida vaja, mitte silmi väsitavaid valguse peegeldused. Matt ekraanikate - äriklassi arvutistandard, kuid samuti soovitatav ka erakasutajatele.\nÜldine informatsioon tootest: Lenovo Ideapad L340-17IRH Gaming (81LL00EAPB)\n* Märgitud hind kehtis Kaup24.ee ajavahemikus al 22-08-2020 kuni 09-09-2020\nSäästke: € 3582\nSoovitame osta koos: Lenovo Ideapad L340-17IRH Gaming (81LL00EAPB)\nSoovitame osta koos Lenovo Ideapad L340-17IRH Gaming (81LL00EAPB)\nKüsimused ja vastused toote kohta: Lenovo Ideapad L340-17IRH Gaming (81LL00EAPB)\nHiro 950ER H60 (NBCP950ER-H60 NTT), Hiro 950ER H49 (NBCP950ER-H49 NTT), Hiro 950ER H50 (NBCP950ER-H50 NTT), Hiro 950ER H51 (NBCP950ER-H51 NTT), Hiro 950ER H52 (NBCP950ER-H52 NTT), Hiro 950ER H40 (NBCP950ER-H40 NTT), Hiro 950ER H44 (NBCP950ER-H44 NTT), Hiro 950ER H31 (NBCP950ER-H31 NTT), Hiro 950ER H42 (NBCP950ER-H42 NTT), Hiro 950ER H32 (NBCP950ER-H32 NTT), Hiro 950ER H34 (NBCP950ER-H34 NTT), Hiro 950ER H33 (NBCP950ER-H33 NTT), Hiro 950ER H41 (NBCP950ER-H41 NTT), Hiro 950ER H55 (NBCP950ER-H55 NTT), Hiro 950ER H39 (NBCP950ER-H39 NTT)\nApple MacBook Air 13.3" Retina (MWTJ2ZE/A), ENG, Dell XPS 15 7590, FHD, i7-9750H, GTX1650, 16GB, 1TB, W10, Lenovo Legion Y540-17IRH (81Q400GJPB), HP Pavilion Gaming 15-cx0073nw (8TY39EA), Lenovo Ideapad Slim 1-11AST-05c (81VR000TEU), Acer Aspire 3 A315 (NX.HXDEH.002), Asus TUF Gaming FA506II-AL035T (90NR03M2-M00720), ASUS X543MA Vivobook; N4000/4GB/480GB SSD/Win 10 Pro, Asus L406MA-WH02, Lenovo Ideapad Slim 1 (81VS001DEU), Acer Aspire 3 (NX.HS5EP.001) 8 GB RAM/ 256 GB M.2 PCIe/ Windows 10 Home, Lenovo Ideapad Slim 1 (81VR000UEU), Lenovo S340-15IILK1 (81WW0003US), Apple Macbook Pro 13 z Touch Bar (MV962ZE/A), HP Pavilion 15-ec0009nw\nLenovo S340-15IILK1 (81WW0003US), Lenovo Essential V15 (81YD000LPB), Lenovo ThinkPad E14 Gen 2 (20T60026MH), Lenovo ThinkPad E15 Gen 2 (20T80021MH), Prestigio SmartBook 141, 64GB, Wind10P, Prestigio SmartBook 141 C4 (PSB141C04CGP_DG_CIS), eMMC 64 GB, Win10P, Lenovo ideapad Slim 1-14AST-05 (81VS006KPB), Lenovo Legion 5 15IMH05 (82AU00AFPB), Lenovo ideapad S540-14API (81NH00AUPB), Lenovo ideapad L340-15IRH Gaming (81LK01KKPB), Lenovo ideapad C340-14API (81N60051PB), Lenovo ideapad L340-15IRH Gaming (81LK01KHPB), Lenovo Ideapad L340-15IRH Gaming (81LK01KGPB), Lenovo IdeaPad 5 14ARE05 (81YM006VPB), Lenovo Legion 5 15ARH05 (82B500AHPB)\nHP Pavilion Gaming 15-cx0073nw (8TY39EA), Lenovo Ideapad Slim 1-11AST-05c (81VR000TEU), Lenovo Ideapad Slim 1 (81VS001DEU), Lenovo IdeaPad L340-17IRH (81LL003WPB), Acer Nitro 5 (NH.Q82EP.00P), Acer Nitro 5 (NH.Q9GEP.00C)


Riigihanked - PwC Legal Eesti\nPwC Legal on riigihangete õiguse valdkonnas suurima kogemusega advokaadibüroo Eestis. Igal aastal on meie töölaual ligi 30 riigihanke kaasust ning meie klientideks on paljud suured hankijad ja pakkujad.\nMeil on Eesti suurim hankeõigusele spetsialiseerunud advokaatide tiim, mistõttu suudame reageerida ka erilist kiirust vajavates olukordades. Meie spetsialistid koolitavad regulaarselt hankijaid ja pakkujaid (sh akadeemilise töö käigus Tartu Ülikoolis) ning osalevad riigihangete õigus-alases teadustöös.\nKõige rohkem oleme tegelenud komplekssete ehitus- ja projekteerimise, infotehnoloogia, ühistranspordi, kaitsetööstuse, meditsiini ja reklaamiagentuuri teenuste alaste vaidlustega.\nOleme ainus advokaadibüroo Eestis, kel on ette näidata põhjalik kogemus hankija nõustamisel raudtee infrastruktuuri majandamise ja reisijateveo tegevusvaldkondades.\nPwC struktuuri ja rahvusvahelise võrgustiku toel tunneme hästi erinevate ärivaldkondade trende nii meil kui ka rahvusvaheliselt ja suudame vajadusel anda nõu ka mis tahes piiriülestes protsessides.\nOleme süvitsi kokku puutunud ja praktikat loonud kõigis tüüpilistes vaidlusmomentides, sh pakkuja kõrvaldamine, alusdokumentide õiguspärasus, tehnilise kirjelduse jt tingimuste proportsionaalsus, alapakkumused, pakkumuse selgitamise lubatavuse piirid, hankelepingu muutmise lubatavus, lepingu tühisuse tuvastamise võimalused, erandite ja sisetehingu rakendamine jpm.\nLisaks klientide esindamisele riigihangete vaidlustuskomisjonis ja kohtus pakume hankejuristi teenuseid. Nõustame Eesti suuremaid hankijaid (sh võrgustikusektoris) strateegiliselt oluliste menetluste planeerimisel ja läbiviimisel. Aitame nii kohalikel kui ka välisriigi pakkujatel pakkumust koostada ja riigihangete registri kaudu korrektselt esitada. Meie abiga võid kindel olla, et pakkumust ei lükata tagasi formaalsete või õigustehniliste minetuste tõttu.\nOleme ainus büroo Eestis, kes osaleb Eesti partnerina Euroopa Komisjoni algatuses „Euroopa tugi innovatsioonihangetele“ (inglise k. European Assistance For Innovation Procurement, EAFIP), mis on mõeldud innovatsioonihangete läbiviimise edendamiseks ja nõustamiseks.\nMitmed meie advokaadid panustavad aktiivselt valdkonna õigusloomesse, sh näiteks riigihangete seaduse kommenteeritud väljaande koostamisse.\nUnikaalne tarkvara hankeleping\nMeil oli au osaleda avaliku- ja erasektori töögrupis, mis töötas esmakordselt Eestis välja tarkvaraarenduse riigihangete soovitusliku tüüplepingu.\nEsimese hankevaidluse viimine Riigikohtusse aastal 1999.\nEesti Raudtee esindamine liiklusjuhtimissüsteemi moderniseerimise ettevalmistamisel, läbiviimisel ja hankevaidluses. Tegemist on kõige suurema raudteetaristu renoveerimise projektiga Eestis. Hankelepingu maksumus 15.6 miljonit eurot.\nEesti Raudtee esindamine Riigikohtus pretsedendi loonud Rahandusministeeriumi riikliku järelevalve vaidluses.\nDigitaaljulgeoleku ettevõtte Gemalto AG esindamine Politsei- ja Piirivalveameti korraldatud ID-kaardi erandhankes.\nTöötukassa esindamine kohtupraktikas enim tsiteeritud hankevaidluses Corpore vs Töötukassa. Riigikohus selgitas, et iga viga ei tähenda pakkuja ebausaldusväärsust ning et pakkuja kvalifitseerimata jätmine pisimagi vea korral ei ole proportsionaalne.\nKeskkonnaministeeriumi nõustamine Purtse/Kohtla jõe reostuse likvideerimise hanke läbiviimisel. Ainulaadse projekti raames puhastati 13 km jõge ja 14 ha suurune fenoolisoo. Esimese etapi maksumus 21 miljonit eurot.\nKaitseväe esindamine ajateenijate ja tegevväelaste sõidukijuhtide koolituse raamhankes. Vaidluse tegi erakordseks vaidlustajate arv: 5 sõidukoolituse pakkujat. Vaidluse sisuks oli hindamise kriteeriumidega manipuleerimise lubatavus ja EL direktiivi otsekohaldumine.\nTartu linna esindamine Eesti suurimas bussiliiniveo hankes, millega Tartu tagas 10 aastaks avaliku liiniveo uute keskkonnasäästlike gaasibussidega. Hankelepingu maksumus 66 miljonit eurot.\nPaljude EL-i toetuse saajate esindamine struktuuritoetustega seotud küsimustes ja finantskorrektsiooni otsuste vaidlustamisel.\nKaitseväe nõustamine kaitsetööstuse ettevõttega Elbit Systems Ltd hankelepingu sõlmimisel kildmiinide tarnimiseks. Lepingu alusel esimene miinide tarne oli väärtusega üle 2 miljoni euro.\nRahandusministeeriumi tellimusel analüüsi „Keskmise palga tingimus hankemenetluses“ koostamine, avaldatud Rahandusministeeriumi veebilehel.\nArhitektuuribüroo BOA esindamine Pärnu ühistranspordi terminali ideekonkursi vaidluses. Senini ainus ideekonkurssi puudutav vaidlus, mis on jõudnud Riigikohtusse.\nCGI esindamine Maanteeameti infosüsteemide tarkvara testimise hankevaidluses. Tegemist oli 2015. a suurima maksumusega infotehnoloogia hankega - raamlepingu eeldatav maksumus on 6.2 miljonit eurot.\nOÜ Arstlik Perenõuandla esindamine perearsti nõuandetelefoni 1220 teenuse hankevaidluses.\nJuhtiva reklaami- ja meediaagentuuri Tank OÜ ja Osaühing Initiative edukas esindamine vaidluses Optimist Creative OÜ ja Dentsu Aegis Network Estonia AS-ga. Vaidlus tekkis EAS-i reklaamteenuse hankes ja puudutas pakkujate hinnakujundust.\nTieto Estonia esindamine kompromissilepingu sõlmimisel Sotsiaalministeeriumiga SKAIS2 tarkvarahankes.\nNortali esindamine Eesti Töötukassa infosüsteemide arenduse ja hooldustööde riigihanke vaidlustes. Raamlepingu maksumus on 4.3 miljonit eurot.\nGuardtime´i nõustamine NATO küberkaitseharjutuste platvormi hankelepingu sõlmimisel Kaitseministeeriumiga. Küberharjutusväljak on unikaalne platvorm küberkaitseharjutuste, õppuste ja testimisega seotud tegevuste jaoks. Süsteemi eesmärk on anda NATO harjutusvälja kasutajatele võimalus turvalisteks ja õigeaegseteks ettevalmistustegevusteks, valikuvõimalusteks ja koostööks.\nGuardtime'i esindamine ja nõustamine kaalukas riigihanget „NATO Cyber Range WP2 - Automaatjuhtimissüsteem“ puudutavas vaidluses.\nPwC Legali riigihangete valdkonda asus juhtima vandeadvokaat Erki Fels\nPwC Legali vandeadvokaadid Erki Fels ja Priit Lätt riigihangete konverentsil\nPwC Legal nõustas GuardTime'i unikaalse koostöö käivitamisel SMITiga\nPriit Lätt ja Erki Fels nõustasid Guardtime´i mahukas riigihanke vaidluses\nErki Fels esineb 29. augustil toimuval RIIGIHANGETE TEABEPÄEVAL\nMeie advokaat Erki Fels esineb Riigihangete Treff 2019 konverentsil\nPriit Lätt Äripäevas: Avaliku ja erasektori koostöö võimalikkusest riigihangetes\nPwC Legal esindas edukalt Keskkonnaministeeriumi suures hankevaidluses\nPartner / Intellektuaalomandi ja IT, maksuvaidluste ning riigihangete valdkonna vastutav partner, PwC Legal\nAdvokaat, PwC Legal


on umbes 50 liigiga veetaimede perekond vesiroosiliste (Nymphaceae) sugukonnas. Vesiroosid on rõhtsate või püstiste risoomidega või võsundiliste mugulatega mageveetaimed, mis kasvavad kas seisvas vees või aeglasevoolulistes jõgedes. Vesirooside laimunajad lehed ujuvad veepinnal, kuid võib olla ka veealuseid lehti. Lehed on rootsu juures lõhenenud kaheks sügavaks hõlmaks. Õievärvus võib vesiroosidel olla valge, kollane, roosa või punane, troopilistel liikidel ka sinine. Neil on neli tupplehte ja arvukalt spiraalselt paiknevaid kroonlehti, mis muutuvad sissepoole järjest väiksemaks ja lähevad üle tolmukateks. Euroopas kasvab looduslikult neli liiki: N. alba, N. nana, N. tetragona ja N. lotus, neist Eestis kaks: Valge vesiroos (N. alba) ja väike vesiroos (N. nana), seejuures mõlemad on looduskaitse all. Valge vesiroosi õied on kuni 15 cm läbimõõdus ja ta kasvab 50-100 cm sügavuses vees; väikse vesiroosi õied jäävad 6-12 cm vahele ja võivad kasvada isegi kuni 160 cm sügavuses vees. Rootsis on leitud valge vesiroosi punast teisendit (N. alba var. rubra).\nEgiptuse vesiroosi (N. lotus) 15-25 cm suuruse õie kroonlehed on pealt valged ja alt roosad või purpurjad ning on avatud vaid öösel ja varahommikul. USA idaosast pärineva lõhnava vesiroosi (N. odorata) 7-15 cm läbimõõduga valged õied on tugeva magusa lõhnaga ning ulatuvad veepinnast umbes 15 cm kõrgemale. Ka meie aedades kasvatatakse lõhnavat vesiroosi, kuid eelkõige tema roosaõielist teisendit N. odorata var. rosea, mille tumeroosade õite läbimõõt ulatub vaid 10 cm-ni. Põhja-Ameerikast on pärit veel teinegi külmakindel vesiroos: mugul-vesiroos (N. odrata subsp. tuberosa), mille 10-23 cm valged õied ulatuvad samuti veest ca 15 cm kõrgusele. Mehhiko vesiroos (N. mexicana) on püstise risoomiga külmaõrn liik, millel on 6-13 cm lõhnavad kollased õied, mis kas ujuvad veepinnal või tõusevad sellest kõrgemale. Huvitavad on ka tema lehed, mis noorelt on pealtpoolt pruunilaigulised. Sordiaretuses on kasutatud just eelkõige eelpoolnimetatud liike.\nSordid jagatakse kolme rühma: külmakindlad, troopilised päeval õitsevad ja troopilised öösel õitsevad vesiroosid. Vesiroosid vajavad kasvuks päikeselist kasvukohta ja nagu juba öeldud seisvat vett. Külmakindlad sordid võib istutada otse tiiki, kuid võib sinna asetada ka koos anumaga, millesse siis vesiroos on istutatud. Külmaõrnad liigid tulebki veesilma asetada vaid koos konteineriga, et nad sügisel talvituma viia (soovitav talvine temperatuur oleks 10°C ümber). Konteineri mahuks soovitatakse külmakindlate sortide puhul 7-9 liitrit ja troopiliste sortide puhul aga 35 liitrit. Risoomid soovitatakse istutada savikasse mulda ja pealt katta kruusa või jämedateralise liivaga. Kindlasti tuleb jälgida, kui sügavale konteiner paigutada, sest erinevad liigid ja sordid kasvavad erineva sügavusega vees, kõige madalam on 5-15 cm vahel, suuremalt jaolt 20-50 cm või 40-70 cm, valge vesiroos kasvab isegi 2,5 m sügavusel. Seega, kui hakkate vesiroosi muretsema, peaks kodus olema veesilm, mille sügavus on ca 30-90 cm ja uurima, milline on kindla sordi kasvusügavus. Vesiroose paljundatakse risoomide jagamisega ja eelkõige kevadel, mil on neid ka endale kõige kergem muretseda.\nVesiroosi talvitumine oleneb kasvutingimustest\n18. juuni 2014 Aialeht\nVesiroosid kaunistavad oma lopsakate lehtede ning värvikirevate, suurte õitega iga veekogu.\nMeil kasvavaid vesiroose on saadaval suures valikus: kirjude lehtedega ning roosade, punaste, kollaste mitmekümne sentimeetrise läbimõõduga õitega - valgetest rääkimata. Kellel on kodus tiik või veesilm, saab seda kindlasti vesiroosiga erilisemaks muuta.\nVesiroosi kasvatamine võib, ent ei pea olema küllaltki tüütu. Aianduspoodides soovitatakse tihti taim talveks veest välja võtta ning sisetingimustes veevannis üle talve hoida. Sellised taimed on järgmisel aastal üsna nõrgad ning õitsevad vähe, samuti võivad neid tabada erinevad haigused juba talvitamiskohas.\nTegelikult oleneb taime veekogust eemaldamise vajadus kasvukoha sügavusest - kui tegemist on vähemalt meetri sügavuse looduliku põhjaga veekoguga, võib vesiroosi sinna julgesti sisse jätta. Tavaliselt ei külmu selline veesilm põhjani kinni, ning taim saab paksu jääkihi all kenasti talve üle elada. Oluline on, et ta oleks vette pandud suve esimeses pooles, ning jõudnud korralikult juurduda.\nKa taime vettelaskmisega ei maksa end ülearu koormata, seda erilise ettevaatusega ning järk-järgult tehes - rahulikult võib võtta vesiroosi ja uputada kohe talle mõeldud kasvukohta. Paari nädalaga kasvatab ta endale piisavalt pikad lehe- ja õisikuvarred, et iseseisvalt pinnale jõuda. Kasvavad nad ju meil ka looduses ilma erilise abita vägagi edukalt.


V Soft Lift Niidid Ja Mesoniidid - The Health Clinic\nV Soft Lift® niidid – kõige uuenduslikum protseduur näostruktuuride tõstmiseks\nVarasemalt vajas enamus inimesi lõtvunud näo- ja kaelanaha tõstmiseks kirurgilist ravi, kuna selleks ei olnud väga efektiivseid mitte-kirurgilisi protseduure.\nNiite kasutati algselt näohalvatuse korrigeerimiseks. Aja jooksul selgus, et nende abil on võimalik nahka mehhaaniliselt pingutada ja stimuleerida naha kollageeni tootmist. V Soft lift on tehnika, mis pärineb idamaadest. Seda kasutati idamaadele iseloomulike ümmarguste nägude piklikumaks kujundamiseks. V Soft lift kasutab samu niidistamise põhimõtteid, kuid on modifitseerinud niitide asetust. Viimastel aastatel on niidid saavutanud suure populaarsuse mitte-kirurgiliste esteetiliste protseduuride hulgas.\nVanusega tekkivad muutused näos\nNoorel ja tervel näol on „V-kuju“. Kudede vananedes ja gravitatsioonijõu mõjul näo rasvapadjandite ja lihaste maht ning naha elastsus vähenevad, tugistruktuurid nõrgenevad. Selle tulemusena „V-kuju“ väheneb, nägu muutub pikemaks ja kandilisemaks ning näeb vanem välja. Põsed, lõuajoon ja kulmud vajuvad allapoole, kaelanahk muutub lõdvemaks. Juba enamikel 35+ patsientidel (mõnikord ka nooremas eas) võib täheldada vähemal või rohkemal määral nina-suu – ja lõuavolte ning lõuajoone kontuuri vähenemist.\nMis on V Soft Lift® niidid?\nV Soft Line® on uuenduslikud ja tugevad PDO (polydioxanone) niidid, mis võimaldavad ohutult ja efektiivselt näo ja kaela kudesid tõsta ning stimuleerida uue kollageeni tootmist. Tulemus on loomulik ning peale protseduuri on võimalik kohene igapäevaelu jätkamine. V Soft Lift ei asenda küll kirurgilist ravi, kuid tulemused on siiski märkimisväärsed. Juhul, kui koed on väga lõtvunud ja niitidega saavutatav efekt ei ole piisav, on ainuke järgmine lahendus kirurgiline ravi. Niidid imenduvad täielikult 6 kuu jooksul.\nVaata videot, milles Health Clinicu dermatoveneroloog dr. Elo Kuum vastab sagedasti tekkivatele küsimustele seoses V Soft Lift niitidega.\nKüsi niitide kohta lisainfot või broneeri aeg konsultatsiooniks\nKuidas V Soft Lift niidid toimivad?\nV Soft Line sarjas on 2 tüüpi niite – mono- ja kidalised niidid. Niidid juhitakse väikese augukese kaudu kanüüliga nahka või naha alla, kus nad tekitavad „karkassi“ kudede toestuseks.\nKidalised ehk “hammastega” peenikesed, kuid tugevad niidid haagivad end spetsiaalsete kidadega naha külge, võimaldades nii nahka ja allolevaid kudesid koheselt tõsta ja nii aidata näo „V-kuju“ taastada. Lisaks tekib naha all niitide ja kidade ümber piirdunud põletikuline reaktsioon, mis stimuleerib uue kollageeni tootmist ja seeläbi suurendab naha mahtu, parandab naha struktuuri ja elastsust.\nMononiidid (nn mesoniidid) on siledad ja need paigutatakse võrgukujuliselt, nahasiseselt. Mononiidid parandavad eelkõige naha tekstuuri, tõstev efekt on neil minimaalne. Nii niidid ise kui ka nende paigaldamine kanüüliga stimuleerib kollageeni tootmist niitide ümber ja parandab verevarustust ravitud piirkonnas. Mononiite saab kasutada igal pool kehal.\nMilliseid piirkondi saab V Soft niitidega ravida?\nKuigi V Soft niite võib paigutada peaaegu igale poole, ka kehale, siis kõige efektiivsemalt mõjustavad need kaela ja lõuajoont.\nMis on V Soft Lift niitide eelised?\nV Soft Lift niidid on kõige tõhusamad just näo alumise poole lõtvumise puhul, kus on raske saada head efekti vaid botuliintoksiini või tätesüstidega ja millega muidu tegeleb invasiivne kirurgia. Niitidega on võimalik efektsiivselt tõsta lõtvunud nahka põskedel, lõua piirkonnas, ja kaelal, kergitada suunurkasid ning tõsta kulme.\nV Soft Lift protseduur annab mitmekordsed tulemused:\nKoheselt näo kudesid, nahka tõstev efekt\nNäokontuuride ja lõuajoone korrigeerimine\nUue kollageeni tootmine nahas\nTulemuste püsimine keskmiselt 1-2 aastat\nProtseduur kestab tavaliselt 30-60 min.\nProtseduur on kohaliku tuimestusega ning enamasti vaid väheselt valulik või veidi ebamugav.\nEsmane, mehhaanilisest niitide pinguldamisest tekkiv efekt paraneb veelgi järgnevate kuude jooksul, kui niitide ümber hakkab moodustuma uus kollageen. Umbes 6-8 kuu pärast on niidid imendunud ja kollageen täielikult formuleerunud, kuid tõstev efekt säilub veel 6 kuud või kauem uue kollageeni moodustumise, rakke noorendavate ja nahka pinguldavate mõjude tõttu. Tulemus kestab harilikult umbes 1-2 aastat, sõltuvalt vanusest, elustiilist ja nahatüübist ja võib kesta kauem, kui hoolitsete hästi naha eest, väldite päikest ja suitsetamist. Vajadusel saab niite juurde panna. Tavaliselt tehakse seda 3-4 nädala pärast. Protseduuri on soovitav korrata 1x aastas.\nKas niidid on ohutud?\nKõik V Soft Lift niidid on FDA poolt heaks kiidetud ning PDO niidid on ühed kõige ohutumatest materjalidest, mida võib kehas kasutada. PDO-niite on kasutatud juba üle 30 aasta ortopeedilises, plastikalises ja silmakirurgias. Oluline on teada, et tegemist ei ole traditsiooniliste püsivate niitidega, vaid PDO-niidid imenduvad täielikult 6 kuu jooksul ja on minimaalselt kudesid ärritava potentsiaaliga.\nKes on V Soft Lift niitide parimad kandidaadid?\nInimesed, kellel esinevad naha lõtvumise tunnused – kulmude, põskede, lõua külgmiste osade allavajumine / lõuakontuuri kadumine / kaelanaha lõtvumine. Sageli hakkavad need kergelt ilmnema juba 35+ vanuses.\nPatsiendid, kellel on tekinud mõningane naha lõtvumine peale eelnevat kirurgilist näo või kaela ringlõikust.\nInimesed, kes ei soovi minna kirurgilisele näo või kaela lõikusele kas kõrge hinna, pika taastumisaja, suuremate riskide vm põhjuste tõttu.\nKas niite saab kombinerida teiste protseduuridega?\nNiite saab edukalt kombineerida teiste protseduuridega, nagu botuliintoksiin, täitesüstid, mikroneedling, laserravi vm. Üldiselt tehakse neid paari nädala pärast, kuid vajadusel (näiteks kui patsient on kaugelt tulnud) võib teatud protseduure läbi viia ka samal päeval. Täitesüste süstitakse üldreeglina mõni nädal peale niitide paigaldamist, kui saab paremini hinnata niitide abil saavutatud efekti ja seejärel filleritega lõplikult kujundada põse – ja lõuakontuure vm. näo piirkondi. Umbes 2 nädalat enne protseduuri on soovitatav süstida botuliintoksiini, et lõdvestada näokudesid allapoole tõmbavaid lihaseid.\nKas niidid, filler, botoks või muud protseduurid?\nIgal protseduuril on oma näidustus ja ühega ei saa asendada teisi. Hästi üldistatult võib öelda, et kui botoks on kõige tõhusam näo ülemisele kolmandikule miimilistest lihastest tekkinud kortsude tasandamiseks, siis fillerit kasutatakse enim näo keskosa, põskede ja huulte korrigeerimiseks ning niidid suudavad kõige efektiivsemalt tõsta ja kujundada näo alumist poolt. Enamasti kasutatakse neid meetodeid kombineeritult.\nNäiteks fillerit ei ole mõistlik esimese valikuna süstida lõuajoone korrigeerimiseks või näo alumise osa pinguldamiseks, kus tulemus kudede allavajumise tõttu võib liiga raskena mõjuda. Esmalt tuleb nägu tõsta ja seejärel kujundada kontuurid. Samuti ei suuda fillerid, needling, dermaroller, mesoteraapia, laserprotseduurid või keemilised koorimised vähendada näo ülemise osa miimilisi kortse sama efektiivselt, kui teeb seda botuliintoksiin. Küll aga kombineeritult parandavad need veelgi tulemust ning mitmed eelnimetatud nahastruktuuri parandamiseks mõeldud protseduurid on asendamatud säravama, nooruslikuma ja elastsema naha saavutamisel.\nSarnaselt mitmete teiste ravide ja süstidega, ärge võtke verd vedeldavaid ravimeid (aspiriin, ibuprofeen), alkoholi või toidulisandeid (naistepuna, kalaõlid, Gingko Biloba, vit. C ja E) kuni 24 tundi enne protseduuri. Aspiriini või verd vedeldavaid preparaate tarbivad patsiendid ei tohi ravi katkestada, kuid neid tuleb hoiatada, et see võib suurendada veritsusriski.\nProtseduuri ei saa teha, kui olete mingis viirushaiguses, köhite, teil on kurk valus vms. või kui näol on põletikulisi koldeid.\nPõletikuline lööve või infektsioon ravitavas piirkonnas\nRasedus/ IVF ravi/ imetamine\nAktiivne herpeslööve näol. Patsientidele, kellel aeg-ajalt esineb herpest, tuleb teha profülaktiline viirusvastane ravi.\nVarasemalt põetud bakteriaalne endokardiit\nNiidid on üks kõige ohutumatest ja minimaalselt läbistavatest esteetilistest mitte-kirurgilistest protseduuridest.\nEnamus inimestel ei ole peale protseduure mingeid kõrvalnähte ja nad võivad koheselt paranenud väljanägemisega tavapärast elu jätkata. Reaktsioonid on üldjuhul minimaalsed ja ajutised. Mõnikord võib esineda näol veidi punetust, mõni verevalum või teatud määral turset, mis tavaliselt taandub mõne päeva või nädalaga. Turse on vajalik uue kollageeni moodustumiseks. Niitide piirkond võib keskmiselt kuni nädal olla kergelt valulik. Korrektse paigaldamise korral on muud tüsistused harvad.\nKes võib protseduuri teha?\nVastavalt koolitatud arst.\nVältige näohooldusi – ja massaaže, sauna, päikest ja äärmuslikke temperatuure kuni 2 nädalat peale protseduuri\nVältige alkoholi ja jõulisi harjutusi 48 tunni jooksul, kui teile on pandud mononiidid\nVältige jõulisi harjutusi kuni 5 päeva peale PDO-niitide paigaldamist\n3 nädala pärast on soovituslik tulla arsti juurde, et tulemusi hinnata. Vajadusel saab niite juurde panna.\nTavahind / hind püsikliendile:\nV Soft kidalised niidid (üks protseduur):\nkuni 6 niiti – 570 € / 513 €\n8 niiti – 750 € / 675 €\n10 niiti – 910 € / 819 €\n12 niiti – 1070 € / 963 €\nV Soft lisaprotseduuri hind (vajadusel ca 3 nädala pärast) – 80 € / niit\nV Soft mononiidid (nn. mesoniidid)\n22 € / niit (keskmiselt 10 niiti ühe piirkonna peale)\nArsti esmane konsultatsioonitasu on 50 eurot. Kui konsultatsioonile järgneb samal külastusel niitide panek, siis see arvestatakse protseduuri hinnast maha.\nHealth Clinicus teostab niitide liftingut kogenud ja hinnatud dermatoveneroloog dr Elo Kuum, kes viib eelnevalt läbi põhjaliku näo konsultatsiooni ja annab oma hinnangu vaja minevatele protseduuridele. Pärast konsultatsiooni selgub ka protseduuride täpne maksumus.


⓵ Toits menüü\nHome » Teave » Toits menüü\nKas keegi teist käib. Meie tuulest katkised huuled viisid meid huulepalsamiteni, kehasoovid seepide ning kehaspaani, meie südameleegid kaunite künaldeni ja meie meeled said võlutud kristallide poolt. Me arvame, et hea toit ei pea olema kallis ja me teame, et kui süa teha kirega, siis see kohvik meeldib paljudele. Minu emal on väga pikalt vaevused aga mõni saab mõne aastaga korda. Mis toimub minu kehaga? Mul on lisaks veel turvavö hoiatused. Mida on vaja teada enne priorix kasutamist. Mis ravim on unasyn ja milleks seda kasutatakse. Meigi tegemiseks kasutame prantsuse öko-kosmeetika sarja zao organic.\nLeevendab hirmu, ärevust, sütunnet, tugevdab lootust. Aastal, rakendusk rgkooli seadus 1998. Ettevõttekaart toits City oü koodiga 12575800. Mida me teha saame, et oma pere kaitsta ebavajalike vaktsiinideta? Mul on garantiiline superb ning modimiste kohta pole esinduses siiani keegi sõnagi lausunud.\nenne unasyn kasutamist. AngelSounds doppler loote südamelökide kuulamiseks kategoorias: Lastekaubad, lastetarbed (eseme id 71370420). Meie toitsis usume, et inimesi saab teenindada meeldivalt. Loote pikkus on ligikaudu viis millimeetrit ja tema süda hakkab löma. Millal esimesed raseduse tunnused?\nAutobusové jízdenky kyiv - warszawa\nMis ravim on ursosan ja milleks seda kasutatakse. Kirjutas njkk esmasp ev, 13 november 2017 15:14 süüa Projektis keelesild. Jooga ja rasedate jooga. Loote südamelökide kuulamine kodus - tere. Doppler, loote südamelökide kuulamiseks - beebile ja emale - kasutatav 10-12 rasedusnädalast. Eelmine sünnitus oli 2013 aasta algul. K rgharidusvaldkonda reguleeriv likooliseadus on vastu v etud 1995. Gistreerumisel Järve ja magdaleena üksuses. Ise olen alles lapseootel aga tahaksin siinsete emade käest küsida, et kas ja kus käisite.\nAutoliising kiirelt ja mugavalt. Mida kujutab endast kolesteroolikoll? Loote dopler on valmistatud nii, et see vajaks minimaalselt hooldust. 10x kaart ei kehti maksevahendina teiste toodete või teenuste vastu.\nKas keegi on teist kasutanud lisatud toodet: /angel-sounds- loote -doppler/ Kuna mul olnud. Mille juhad ahenevad kusitisse eesnärme. Mis on valu ja kuidas see tekib? Liitu mustamäe keskuse uudiskirjaga! Meresuu spa hotell on hubane ja m nus paik puhkuse veetmiseks. Maret voites ltkh pelgulinna sünnitusmaja ens-i juhend: Latentne faas - algab regulaarsete emakakontraktsioonidega, mis viivad emakakaela lamenemisele ja avanemisele. Lisainfo: Treeningutesse registreerimine ei ole vajalik. Gluteeni-, suhkru- ja piimavabad spaasse pannkoogid. Mida on vaja teada enne argofan 75 sr kasutamist. Juku mänguasjakeskus on Eesti tuntuim mänguasjakauplustekett.\nFotod kriidivärv on toolide lemmik. Angelsounds noad lootedopler on mõeldud koduseks kasutamiseks emadele-isadele, peredele.\nAlgselt plaanisin minna rasedate vesiaeroobikasse. Aadress: pikk 61, 15065 Tallinn Ministeerium on avatud:.0016.45.0015.30 Palume vastuv tule eelnevalt registreerida. Modell üheks päevaks igale maitsele ja rahakotile. Doppler koos kõrvaklappidega beebi südamelökide kuulamiseks/kontrollimiseks Lihtne kasutada, ergonoomiline disain kõik ühes.\nJa seda rahulikus tempos. Angelsounds jpd-100S on sündimata beebi südamelökide, luksumise. Mida louise l hay petab?\nMustamäe mcDonald´s asub aadressil: Sõpruse pst 200b, tallinn 13423. Mis ravim on priorix ja milleks seda kasutatakse. Ma tahaks ka teada et kus mida võimalik teha. Mis raviks väga kuivi, kestendavaid, lõhenenud, katkiseid ja kipitavaid huuli? Laat (Pärnumaa).05.18 -.05.18 Kodutunde ja lillevälja aiandustalu heategevuslik.\nSous les toits de paris. Ettevõttekaart toits City oü koodiga 12575800. Aadress Tartu mnt 7, kesklinna linnaosa, tallinn, harju maakond, 10145.\nToit 's - teave - tallinn, Estonia\nTelli toit koju või take-away »\nToits, city oü (12575800)\nYcesezo , Fri, February, 09, 2018\nMe arvame, et hea toit ei pea olema kallis ja me teame, et kui süa teha kirega, siis see meeldib paljudele. See contact information and details about toit's. Toidu kohaletoimetamine restoranist toit s City, tallinn.\nVeguvos , Fri, February, 09, 2018\nTelli toit koju, kontorisse või tee ettetellimus ja mine ise restorani järele. Mychef on avatud seitse päeva nädalas!


Wordpress kodulehe tegemine - RahaFoorum\nWordPress kodulehe tegemine kohta on 1 kommentaar\nTegemist on blogipostitusega kaasturunduse eksperimendi seeriast. Varasemad postitused ja ülevaate eksperimendist leiad kaasturunduse eksperimendi lehelt.\nSeekord siis teemaks oma wordpressi kodulehe tegemine ehk saidi püstipanek, nii et saaksid hakata sellele sisu looma.\n2 lähenemist kodulehe avamisele\nEnne kui läheme tehniliste detailide juurde, räägiks natukene kahest põhimõtteliselt erinevast meetodist, kuidas oma kodulehte avada (launch).\nEsimene neist on traditsiooniline lähenemine ehk paned oma veebilehe püsti, hakkad sinna sisu looma ning linke ehitama ja vähehaaval kogud järjest enam liiklust ja lugejaid.\nTeine nõuab pisut rohkem eeltööd ehk kõigepealt teed omale maandumislehe (landing page), kus on kirjas, et sait tuleb varsti (“coming soon”), kirjeldad mingil kujul lehe poolt loodavat väärtust ja pakud inimestele võimalust ennast meililisti kaudu ootejärjekorda panna.\nSeejärel lood mingi koguse väärtuslikku sisu ja kindlal päeval, kui lehe avad, on sul vähemalt teoreetiliselt juba mingisugune kogus potentsiaalseid lugejaid olemas.\nKumb lähenemine parem on, see sõltub ilmselt juba sinust endast ja loodavast sisust.\nEsimese puhul saad kiiremini lehe valmis ja midagi välja ning potentsiaalselt juba otsest (kommentaarid, meilid) või kaudset tagasisidet (facebooki meeldimised, lugemised, jagamised jmt), teisel juhul kulub päris palju aega ja tööd, enne kui üldse midagi avalikkuse ette jõuab, nii et jõuad juba 3 korda alla anda või ära tüdineda vahepeal.\nEsimene lähenemine on üsna lihtne ja arusaadav, teise kohta teen ilmselt mingil ajal ka põhjalikuma postituse, kuna ise tõenäoliselt katsetan seda lähenemist pigem.\nWordPress ei ole kindlasti ainus võimalik lahendus ja mõnel juhul ei pruugi see ka kõige parem lahendus olla, kuid üldjuhul on tegemist ühe lihtsaima, populaarsema ja parema lahendusega sedalaadi saidi ehitamiseks.\nAllolev wordpressi installeerimise õpetus on tehtud bluehosti veebimajutuse põhjal. Kuigi teistel hostingupakkujatel võib olla sarnaseid lahendusi, siis on võimalik, et seal esineb ka erinevusi, nii et päris samm-sammult seda lähenemist järgida ei saa.\n(Kui sul veel domeeni ja veebimajutust pole, siis vaata siit õpetust, kuidas domeeninime valida ja bluehostis domeeni registreerida.)\nWordPressi installeerimise õpetus\nAllpool on see tekstina samm-sammult lahti kirjutatud. Videos on mõned kaadrid välja lõigatud.\nLogi oma bluehost kontole sisse.\nVali “Create Website” (Muudetud: panin tähele, et kontole sisse logides viskab pisut teistsuguse pildi ette. Seal saad esimese sammuna vajutada lihtsalt “One-click installer” peale ja jõuad samasse kohta edasi. Pildil oleva lehe saad siis, kui vajutad ülevalt vasakult “Home” peale.)\nVali “Use WordPress”\n“Start” a brand new install.\nVali domeen ja kaust, kuhu installida soovid. Kui see on ainukene asi sinu lehel, siis soovitan kohe samasse pealehele oma blogi panna, mitte kuhugi eraldi kausta. Kui paned näiteks kausta “blog”, siis asub sinu blogi sellisel aadressil: https://sinudomeeninimi.com/blog\nInstalleeri ära, pane parool ja kasutajanimi omale kirja või jäta meelde.\nLogi sisse ning saad alustada oma WordPressi seadistamist ja sisu loomist.\nSoovitan admini menüüs kõik kohad läbi vaadata ja erinevaid võimalusi katsetada, et selgeks teha, kuidas midagi töötab, sest see on koht, mida sa edaspidi oma sisuloomel ja kodulehe haldamisel pidevalt kasutama hakkad.\nOtsi omale ka sinu vajadustele vastav theme. Neid on olemas päris häid nii tasuta variante kui ka tasulisi. Siiski soovitan käsitsi mitte väga palju nende disainiga mängida, kui just ise disainer ei ole, sest üsna suure tõenäosusega on muidu tulemus ebameeldiv ja kurb vaadata.\nParem on usaldada disainereid, kes sinu valitud kujunduse valmis on teinud.\nJärgmistes postitustes räägin pisut täpsemalt erinevatest kodulehe elementidest, mida muuta, FTP/bluehosti kasutajaliidese kasutamisest failide üleslaadimiseks, analüütika lisamisest, sotsiaalmeediast jmt.\nTags internetiturundus, kaasturundus\n← Sa kaotad 100% investeerimata rahast → Miks on finantsvabadus hea eesmärk?\nOne reply on “WordPress kodulehe tegemine”\ntahan teha minecarft serveri kodulehte


"Dabas Majas" - Sinu täiuslik suvepuhkuse koht! - Airbnb\n"Dabas Majas" - Sinu täiuslik suvepuhkuse koht!\nMeie imeline puhkemaja "Dabas Mājas" ("Looduskodu") on ideaalne koht teie pere unistuste puhkamiseks. Vaid 90-minutilise autosõidu kaugusel Riiast asuv maja asub idüllilises ja rohelises piirkonnas, kust avaneb vaade veele. See on ideaalne koht, kui tahad igapäevasest linna hõivatusest puhata.\nKodus saab mugavalt magada 2 täiskasvanut igas magamistoas, 2 rohkem diivanil ja 2 väikest last. Lisatasu eest saab pakkuda maitsvat hommiku- ja õhtusööki ning sauna! :)\nENG: Harmony & Balance.\nLooduskodu on suurepärane kombinatsioon võimalusest lõõgastuda ja nautida loodust, kuid mitte jätta kasutamata kaasaegseid mugavusi. Majutuskoht on varustatud SmartTV, suurepärase helisüsteemiga, vahelduvvoolu ja paljude muude lisaseadmetega, et muuta teie viibimine imeliseks. Samuti on teil võimalik veeta suurepäraselt aega terrassil, samuti ujuda tiikides. Püüame ühendada sinu enda majutuskohas peatumise tunde külalislahkuse valdkonna parimate tavade ja omadustega.\nIgas toas on 2 magamistuba, mis mahutavad 2 täiskasvanut. Magamistoas on suur King-suurune voodi ja hommikune vaade, mida te ei unusta. Teises magamistoas on Queen-suurune voodi ja mahukas panipaik teie asjade jaoks. Veel paar inimest saavad magada elutoas asuval suurel ja mugaval diivanil, kus on olemas värske voodipesu. Kui soovid kaasa võtta väiksema lapse, siis on võimalik kaasa võtta häll. Seal on ka 2 täis vannituba ja imeline köök & söögituba.\nMeie imelise naabruskonna koka Jolanta ja tema seltskonna (Kalna Paltes) poolt korraldatakse teile siinviibimise ajal uskumatu hommiku- ja õhtusöök. Lisaks saab reisi ajal lisatasu eest korraldada imelise saunaelamuse.\nLooduskodu ehitati vana talli vundamendile ja nüüd on sellel teistsugune, kuid väga kasulik eesmärk - luua meie külalistele eluaegseid mälestusi. Hoone fassaad ehitati vana talli kivirahnude ja teiste kohalikust piirkonnast pärinevate kivirahnude abil. Looduse Kodu valmimine võttis rohkem kui 5 aastat aega, kuid see oli seda väärt ja me loodame, et sul on siin uskumatult lõbus.\nLAT: Harmony & Balance\nNature Home ühendab suurepäraselt võimaluse lõõgastuda ja nautida loodust võimalusega peatuda ja lõõgastuda kohas, kus on olemas kõik kaasaegsed mugavused. Majas on SmartTV, helisüsteem, konditsioneer ja muud lisad, mis muudavad teie reisi võimalikult meeldivaks. Samuti saate ujumiseks kasutada väliterrasse ja tagahoovi tiike. Looduse Kodus püüame ühendada oma kodu tunde hotellide parimate külgedega.\nMajas on kaks toredat magamistuba, kus mõlemas on ruumi 2 täiskasvanule. Suurim magamistuba on suur ja mugav voodi, samuti unustamatu vaade kohaliku tiigid ja ala. Teises magamistoas on veel üks suur voodi ja piisavalt ruumi kõigi teie riiete ja riiete jaoks. Elutoas saab diivanil magada 2 inimest, sest voodipesu on puhas ja veel 2 väikest last saavad magada lisavoodites.\nKui teil on vaja majutada täiendav laps või (ja) imik, siis väike lisavoodi võib olla ette nähtud. Samuti on loodusmajas 2 eraldi vannituba ning saadaval on nii dušš kui ka vannituba.\nMeie toreda naabri kokk Jolanta oma seltskonnaga (Kalna Paltes) võib pakkuda suurepärast hommiku- ja õhtusööki kogu perele. Samuti saab lisatasu eest korraldada imelise jalutuskäigu saunas.\nLoodusmajad ehitati vana talli vundamendile ja nüüd on neil uus eesmärk - anda meie külalistele suurepäraseid mälestusi, lõõgastudes samal ajal oma lähedastega. Fassaadil nähtavad rahnud on säilinud algsest hoonest ja selle ehitamine võttis aega üle 5 aasta. Loodame siiralt, et veedate siin suurepärase puhkuse!\n7 ööd naabruskonnas Vaive\nDabas Mājas asub Vaive vallas, umbes 20 km kaugusel Cesisest, kus saab nautida kõike, mida pakub üks Läti kenamaid linnu.\nMe ei sega sind puhkuse ajal, kuid kui saame midagi teha, et seda veelgi suuremaks muuta, anna meile sellest teada.


Teisenda N/m mõõtühikuks kg/s² (Pindpinevus)\nN/m to kg/s²\nTeisenda N/m mõõtühikuks kg/s²:\nSelle kalkulaatoriga on võimalik teisendada väärtus koos algse mõõtühikuga, näiteks '614 N/m'. Seda tehes võib kasutada ühiku täielikku nimetust või selle lühendit. Seejärel määrab kalkulaator teisendatava mõõtühiku kategooria, näiteks 'Pindpinevus'. Pärast seda teisendab see sisestatud väärtuse kõikidessee talle teadaolevatesse sobivatesse ühikutesse. Saadud loendist leiate kindlasti ka selle teisenduse, mida te algselt otsisite. Teisendatava väärtuse võib sisestada ka järgmiselt: '73 N/m na kg/s2' või '78 N/m to kg/s2' või '28 N/m -> kg/s2' või '23 N/m = kg/s2'. Selle alternatiivi puhul arvutab kalkulaator välja kohe, millisesse ühikusse algne väärtus teisendatakse. Sõltumata sellest, millist neist võimalustest kasutatakse, säästab see tülikast nimekirja otsingust paljude kategooriate ja lugematute toetatud ühikute hulgast. Kogu see töö tehakse meie eest kalkulaatori poolt ning see võtab vaid murdosa sekundist.\nLisaks võimaldab kalkulaator kasutada matemaatilisi väljendeid. Selle tulemusena ei saa mitte ainult numbreid üksteisega võrrelda, näiteks '(27 * 10) N/m'. Erinevaid mõõtühikuid võib teisendamisel samuti omavahel otseselt siduda. See võib näiteks välja näha nii: '614 N/m + 1842 kg/s2' või '26mm x 72cm x 84dm = ? cm^3'. Sellisel viisil kombineeritud mõõtühikud peavad mõistagi sobima kokku ja olema vastavas kombinatsioonis mõistlikud.\nKui palju on kg/s² ühes N/m?\n1 N/m = 1 kg/s² - Mõõtühikute kalkulaator, mida on võimalik muu hulgas kasutada N/m mõõtühikuks kg/s² teisendamiseks.


Rene Bürkland: äärmuslikud emotsioonid kahjustavad siseorganeid ja põhjustavad haigusi - Alkeemia\nRene Bürkland: äärmuslikud emotsioonid kahjustavad siseorganeid ja põhjustavad haigusi\nHiina meditsiini järgi on sisemiseks haiguse põhjuseks emotsioonid. Füüsiline keha ja emotsioonid on omavahel lahutamatult seotud ja emotsioonid mõjutavad otseselt siseorganite seisukorda. Erinevalt kaasaegsest meditsiinist, mille järgi on emotsioonid närvisüsteemi töö tulemus, omistatakse hiina meditsiinis emotsioonid siseorganitele. Kui emotsioonid kalduvad äärmusesse- liiga palju või liiga vähe emotsioone -, hakkavad need kahjustama siseorganite qi'd, mis omakorda võib kaasa tuua erinevaid terviseprobleeme.\nHiina meditsiini järgi on tervis yin'i ja yang'i dünaamiline tasakaal, haigus on selle tasakaalu häirumine. Lääne meditsiini meetodeil diagnoositav haigus (füüsilise keha tasandil ehk orgaaniline haigus) ei teki tavaliselt kohe pärast yin'i-yang'i tasakaalu kadumist. Sõltuvalt inimese konstitutsioonist ja haigustekitaja tugevusest võib see protsess kesta tundidest aastakümneteni. See on aeg, mil inimene ei ole veel haige, aga mitte enam ka terve. Kohe, kui yin'i ja yang'i dünaamiline tasakaal kaob, hakkab organism meile sellest märku andma. Kui suudame nendest sümptomitest ja märkidest aru saada, on võimalik haigustekitaja kiiresti kahjutuks teha, yin'i ja yang'i tasakaal ning organismi normaalne funktsioneerimine taastada. Hiina meditsiinis arvatakse, et haigusel võib olla väline, sisemine või mõni muu põhjus.\nHiina meditsiini järgi on sisemiseks haiguse põhjuseks emotsioonid. Eristatakse viit põhiemotsiooni: viha, rõõm, kurbus, muretsemine ja hirm. Toitumisteraapiaga ei saa emotsioone otseselt mõjutada, küll aga saab seda teha kaudselt, läbi organite mõjutamise.\nViha kui emotsiooni alla käivad ka ärrituvus, raev, frustratsioon ja kibestumine. Kui need emotsioonid kestavad pikka aega, põhjustavad need maksa qi seiskumise või maksa kuumuse tõusu.\nMaksa qi seiskumine: tüki tunne neelamisel või poomistunne kaela piirkonnas, raskustunne rinnus, spastilised valud kõhus, menstruatsioonivalud jne. Maksa kuumuse tõus: lagipea piirkonna peavalud, peapööritus, tinnitus, kaela kangus, punased laigud kaelal ja rinnal, silmade punetus ja valulikkus jne.\nMaksa qi liikumapanek: redis, porru, seller, võilill, must seesam, idandatud seemned, jõevähk, krevetid, ploom, mandariinikoor, pojengijuur, kibuvitsaõied, roosiõied. Maksa kuumuse vähendamine: rabarber, sidrun, õun, mango, mooruspuu mari, arbuus, spinat, tomat, võilill, seller, speltanisu, nisu, nisuidud, mungoad, mungoa idud, hapendatud piimatooted, roheline tee, piparmünditee, nisuõlu, kali, õunamahl, kassia, valge pojeng, valge mooruspuu, küünisväät, aedkrüsanteem.\nRõõm on positiivne emotsioon, mis toidab südant, kuid äärmuslik rõõm (eufooria ja ülierutus) võib hakata südant kahjustama, sest sinna tuleb liiga palju energiat. Rõõmu puudumine muudab südame qi nõrgaks.\nPalpitatsioon ehk südame pekslemine, rahutus, unetus, pidev rääkimine.\nSüdame qi nõrkus: looma-, lamba- ja kanaliha, kaer, tatar, mais, kleepuv riis, soe nisuõlu, kakao, väheses koguses kohvi, aniis, tšilli (väheses koguses), harilik kreektürn (punane dattel), harilik ženšenn, läikvaabik (ganoderma), viieleheline eluväät. Liigne südame tuli: toorsalatid, võilill, tomat, kurk, rabarber, arbuus, sidrun.\nKurbus nõrgestab kopse, kuid mõjutab ka südant. Lisaks kurbusele on samasuguse mõjuga lein ning minevikuotsuste ja- tegude kahetsemine.\nVäsimus, hingeldus, raskustunne rinnus, nutmine, depressioon.\nLillkapsas, nuikapsas, porgand, oliiv, sibul, seen, kaer, hirss, odralinnas, riis, pardiliha, vutiliha, tuunikala, karpkala, aprikoos, viinamari, ingver, küüslauk, tüümian.\nMuretsemisega sarnast mõju avaldavad ka liigne vaimne töö, vaimne aktiivsus, kinnisideed. Muretsemine mõjutab organitest enim põrna ja kopse, põhjustades qi seiskumise nendes.\nEbamugavustunne rinnus, õlgade pinge, hingeldus ja köha, kahvatu jume, vaikne ja nõrk hääl, sage ohkamine, söögiisu langus, pinge või valu kõhus.\nAmarant, kaer, hirss, kleepuv riis, riis, apteegitill, kapsas, porgand, maguskartul, pisarhein, sibul, linnuliha, lambaliha, loomaliha, forell, lõhe, tuunikala, magus õun, aprikoos, dattel, punane dattel, virsik, ploom, rosin, viinamari, viigimari, magus kirss, maapähkel, metspähkel, pistaatsiapähkel, seesamiseemned, Kreeka pähkel, aniis, tähtaniis, ingver, kardemon, nelk, vanill, kaneel, koriander, pune, rosmariin, tüümian, vürtsitee, maisisiiditee, lagritsatee, viinamarjamahl, ženšenn, vahtrasiirup, linnas, mesi, toorsuhkur, liköör.\nHirm - nii pikaajaline pidev hirmu all elamine kui ka äkiline hirm kurnavad ära neerude qi ning suunavad selle allapoole.\nÄkiline hirm: kõhulahtisus või kontrollimatu urineerimine. Krooniline hirm: kuumahood, öine higistamine, rahutus ja unetus (neeru yin'i nõrkus); seksuaalsuse langus ja potentsihäired meestel (neeru yang'i nõrkus). Lastel: öine voodimärgamine.\nNeeru yang'i nõrkus: apteegitill, hapukapsas, laugud, redis, juurviljad, sibul, hirss, kaer, tatar, riis, auster, suitsukala (eriti lõhe), jõekarp, krevett, tuunikala, hirve-, lamba-, metssea-, tuvi-, pardi- ja sealiha, adžukioad, läätsed, must sojauba, must seesam, päevalilleseemned, kirss, murel, viinamari, kuivatatud ingver, küüslauk, must pipar, kaneel, korditseps, Kreeka pähkel, must kardemon, ženšenn, vürtsitee, hõõgvein. Neeru yin'i nõrkus: kapsas, spargel, porgand, oder, riis, nisu, auster, kaheksajalg, ahven, karp, sea-, pardi- ja tuviliha, adžukioad, läätsed, must sojauba, must seesam, pirn, viinamari, või, koor, lamba- ja kitsepiim, korditseps.